open-index/open-wikipedia-markdown huggingface dataset:
ആനന്ദ് ജോൺ

മലയാളിയായ ഒരു രാജ്യാന്തര ഫാഷൻ ഡിസൈനറാണ് **ആനന്ദ്‌ ജോൺ അലക്സാണ്ടർ**. 2007 മാർച്ചിൽ ലൈംഗികപീഡനവും സമാനമായ കുറ്റങ്ങളും ആരോപിച്ച് ബെവർലി ഹിൽസിൽ വച്ച് ഇദ്ദേഹത്തെ അറസ്റ്റ് ചെയ്തു. പതിനാലിനും ഇരുപത്തൊന്നിനുമിടയിൽ വയസുള്ള പെൺകുട്ടികളെ ലൈംഗികമായി പീഡിപ്പിച്ച കുറ്റത്തിന് ആനന്ദിന് ലോസ് ആഞ്ചലസ് കോടതി  59 വർഷത്തെ ജയിൽശിക്ഷ വിധിച്ചു.

കേരളത്തിലും ചെന്നൈയിലുമായാണ് സ്ക്കൂൾ വിദ്യാഭ്യാസം നേടിയത്.പിന്നീട് അമ്മ ശശി എബ്രഹാമിനും സഹോദരി സൻ‌ജനക്കുമൊപ്പം അമേരിക്കയിലേക്ക് പോയി. പാർസൺസ്‌ സ്‌കൂൾ ഓഫ്‌ ഡിസൈൻസിൽനിന്നു ബിരുദമെടുത്ത ആനന്ദ് അമേരിക്കാസ് നെക്സ്റ്റ് ടോപ് മോഡൽ എന്ന പരിപാടിയിലെ പങ്കാളിത്തതിലൂടെ ശ്രദ്ധേയനായി. പാരിസ്‌ ഹിൽട്ടണ്‍, റൊസാരിയോ ഡേവ്‌സണ്‍, ലോറൻസ്‌ ഫിഷ്‌ബേണ്‍, ജിനാ ടോറസ്‌ എന്നിവർക്കുള്ള വസ്‌ത്രങ്ങൾ രൂപകൽപന ചെയ്‌തതോടെ പ്രസിദ്ധനായി. ലോകത്തിലെ പല രാജകുംടുംബങ്ങളുടെയും പ്രധാന ഡിസൈനറായി ആനന്ദ്‌ ജോൺ പ്രവർത്തിച്ചിട്ടുണ്ട്‌. 2004-ൽ ന്യൂസ്‌വീക്ക്‌ മാസിക ആനന്ദിനെ തെക്കനേഷ്യയിലെ മികച്ചവരുടെ പട്ടികയിൽ ഉൾപ്പെടുത്തിയിരുന്നു.

വർഗ്ഗം:അമേരിക്കൻ ഫാഷൻ ഡിസൈനർമാർ
വർഗ്ഗം:കുറ്റവാളികൾ
വർഗ്ഗം:1976-ൽ ജനിച്ചവർ
മേഴ്സി രവി

മുൻ കേരള നിയമസഭ അംഗവും കോൺഗ്രസ് നേതാവും മുൻ കേന്ദ്ര പ്രവാസികാര്യമന്ത്രിയുമായ  വയലാർ രവിയുടെ ഭാര്യയുമായിരുന്നു **മേഴ്സി രവി** (ജനനം: മാർച്ച് 18, 1945 - മരണം: സെപ്റ്റംബർ 5, 2009). 

## ജീവിത രേഖ
1945 മാർച്ച് 18-ന് എറണാകുളത്തെ ഒരു ക്രിസ്ത്യൻ കുടുംബത്തിലാണ് മേഴ്സിയുടെ  ജനനം. സെന്റ്‌മേരീസ് സ്‌കൂൾ, മഹാരാജാസ് കോളേജ്, സെന്റ് തെരേസാസ് കോളേജ് എന്നിവിടങ്ങളിലായി വിദ്യാഭ്യാസം പൂർത്തിയാക്കി.  1969-ൽ തന്റെ കോളേജിൽ സീനിയർ ആയിരുന്ന വയലാർ രവിയെ വിവാഹം കഴിച്ചു. ഇവർക്ക് ഒരു പുത്രനും രണ്ട് പുത്രിമാരും ഉണ്ട്. വിവാഹശേഷം സജീവരാഷ്ട്രീയത്തിലെത്തി. 2001 മുതൽ 2006 വരെ കേരള നിയമസഭയിൽ അംഗമായിരുന്നു. 2001-ൽ മകന്റെ കുട്ടിയുടെ ചോറൂണിന് മേഴ്സി ഗുരുവായൂരിലെത്തിയത് വൻ വിവാദമായിരുന്നു. 64-ആം വയസ്സിൽ വൃക്കസംബന്ധമായ അസുഖം മൂലം 2009 സെപ്റ്റംബർ 5-ന്  പുലർച്ചെ 3:30-ഓടെ ചെന്നൈയിലെ മദ്രാസ് മെഡിക്കൽ മിഷൻ ആസ്​പത്രിയിൽ വച്ച് അന്തരിച്ചു. മൃതദേഹം വിലാപയാത്രയായി ആലപ്പുഴ ജില്ലയിലെ ചേർത്തലയിൽ വയലാർ രവിയുടെ വീട്ടിൽ കൊണ്ടുവന്ന ശേഷം ഹിന്ദു-ക്രിസ്ത്യൻ ആചാരങ്ങളോടെയും പൂർണ ഔദ്യോഗിക ബഹുമതികളോടെയും വീട്ടുവളപ്പിൽ സംസ്കരിച്ചു. 

## അധികാരങ്ങൾ
സംസ്ഥാന മഹിളാ കോൺഗ്രസ്‌ ജനറൽ സെക്രട്ടറി, ഐഎൻടിയുസി ദേശീയ വനിതാ വിഭാഗം ജനറൽ സെക്രട്ടറി, കെപിസിസി ജനറൽ സെക്രട്ടറി, ഏഐസിസി അംഗം എന്നീ പദവികൾ വഹിച്ചു. ഐസിഎഫ്ടിയു (ഇന്റർനാഷനൽ ഫ്രീ ട്രേഡ്‌യൂണിയൻ) ഏഷ്യാ പസഫിക് റീജിയനൽ ഡയറക്ടറായും പ്രവർത്തിച്ചു.

## തിരഞ്ഞെടുപ്പുകൾ

## അവലംബങ്ങൾ

വർഗ്ഗം:1945-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:മാർച്ച് 18-ന് ജനിച്ചവർ
വർഗ്ഗം:സെപ്റ്റംബർ 5-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
ജിഗാനോടോസോറസ്‌

ദിനോസറുകളുടെ കുടുംബത്തിലെ ഭീമാകാരന്മാരായ മാംസഭുക്കുകളുടെ വർഗ്ഗത്തിൽ‌പ്പെട്ട ഒരിനമാണ്‌ **ജിഗാനോടോസോറസ്**. ഉത്തര ക്രിറ്റേഷ്യസ് യുഗത്തിൽ ഏകദേശം 96-98 ദശലക്ഷം വർഷങ്ങൾക്ക് മുമ്പുള്ള കാലഘട്ടത്തിലാണ്‌ ഈ ഇനം ദിനോസറുകൾ ജീവിച്ചിരുന്നത്. വലിപ്പത്തിൽ ടിറാനോസോറസുകളേക്കാളും അല്പം മുമ്പിലായ ഈ ഇനം ദിനോസറുകൾ ഭൂമിയിൽ ജീവിച്ചിരുന്ന മാംസഭുക്കുകളായ ജീവികളിൽ ഏറ്റവും വലിയവയിൽ ഒന്നായിട്ടാണ് കരുതപ്പെടുന്നത്. കാർചറോഡോണ്ടൊസോറിഡ് ജനുസ്സിൽപ്പെട്ട ഇവയെ തേറാപോഡ് ഉപ വിഭാഗത്തിലാണ്‌ ദിനോസർ ശാസ്ത്രഞ്ജന്മാർ ഉൾപ്പെടുത്തിയിരിക്കുന്നത്.  ജിഗാനോടോസോറസ് ദിനോസറിന്റെ ഫോസിലുകൾ കണ്ടെത്തിയത് 1993-ൽ തെക്കൻ അർജന്റീനയിലെ പാറ്റഗോണിയയിലാണ്‌. റൂബൻ കരോലിനി എന്ന അമേച്വർ ഫോസിൽ വിദഗ്ദ്ധനാണ്‌ ആദ്യമായി ഈ ദിനോസർ ഭീമന്റെ ഫോസ്സിൽ കണ്ടെത്തിയത്, തുടർന്ന് അദ്ദേഹം ഈ രംഗത്തെ വിദഗ്ദ്ധന്മാരായ പ്രൊ. റുഡാൾഫോ കോറിയ, ലിയണാർഡോ സൽഗാഡോ എന്നിവരുമായി ബന്ധപ്പെടുകയും ഈ പുതിയ ഇനം ദിനോസറിന്റെ കണ്ടെത്തെൽ സ്ഥിരീകരിക്കുകയും ചെയ്തു.1995-ൽ നേച്ചർ മാഗസിൻ പ്രസിദ്ധീകരിച്ച പ്രബന്ധത്തിലൂടെയാണ്‌ ജിഗാനോടോസോറസ്‌ എന്ന ഈ പുതിയ ദിനോസറിനെ ലോകം അറിഞ്ഞത്. റൂബൻ കരോലിനിയുടെ ബഹുമാനാർത്ഥം ഈ ദിനോസറിന്‌ *ജിഗാനോടോസോറസ്‌ കരോലിനി* എന്ന ശാസ്ത്രനാമം നൽകപ്പെട്ടു. പുരാതന ഗ്രീക്ക് ഭാഷയിൽ "ഭീമൻ തെക്കൻ പല്ലി" എന്നാണ് ജിഗാനോടോസോറസ് എന്ന പേരിന്റെ അർത്ഥം.
## ശരീര ഘടന

ദിനോസർ ലോകത്തെ അതിഭീമൻമാരിൽപ്പെട്ട ജിഗാനോടോസോറസുകൾക്ക്  ഏകദേശം 12.2  - 13  മീറ്റർ (40 - 43 അടി)നീളവും 3.9 മീറ്റർ (13 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. 6.5 മുതൽ 13.3 ടൺ വരെ ശരീരഭാരമുണ്ടായിരുന്ന ഈ ജീവികൾ രണ്ട് കാലുകൾ ഉപയോഗിച്ചാണ്‌ സഞ്ചരിച്ചിരുന്നത്.

## '''മറ്റു വഴികൾ'''
* ''ജിഗാനോടോസോറസ്‌''  ദിനോ ഡാററ എന്ന താൾ 

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
കിം ദേയ്‌ ജങ്‌

ദക്ഷിണകൊറിയയിലെ ജനാധിപത്യ പ്രസ്ഥാനത്തിന്റെ നേതാവും ദക്ഷിണകൊറിയയുടെ മുൻ പ്രസിഡന്റുമായിരുന്നു **കിം ദേ ജങ്‌**. (85) ഉത്തരകൊറിയയുമായുള്ള ശത്രുത അവസാനിപ്പിക്കാൻ നടത്തിയ ശ്രമങ്ങളുടെ പേരിൽ  സമാധാനത്തിനുള്ള നൊബേൽ പുരസ്‌കാരം അദ്ദേഹത്തിനു് രണ്ടായിരത്തിൽ ലഭിച്ചിരുന്നു.

ദക്ഷിണകൊറിയ പട്ടാളഭരണത്തിന്‌ കീഴിലായിരുന്ന കാലത്ത്‌ ജനാധിപത്യത്തിനായുള്ള പ്രക്ഷോഭങ്ങൾക്ക്‌ നേതൃത്വം നൽകിയ കിം പലവട്ടം ജയിലിൽ കിടന്നിട്ടുണ്ട്‌. വധശിക്ഷയ്ക്കു്  വിധിക്കപ്പെട്ടെങ്കിലും രാജ്യാന്തര സമ്മർദം മൂലം ശിക്ഷ ഇളവുനേടിയ അദ്ദേഹം ഒട്ടേറെത്തവണ വധശ്രമങ്ങളെയും നേരിട്ടു. 
കിം ഏഷ്യയുടെ നെൽ‌സൺ മണ്ടേല എന്നു് വിശേഷിപ്പിക്കപ്പെട്ടിരുന്ന അദ്ദേഹം ഡി ജെ എന്നാണു് അറിയപ്പെട്ടിരുന്നതു്.

## തുടക്കം
 
ജപ്പാൻ സാമ്രാജ്യത്തിന്റെ കീഴിലായിരുന്ന കൊറിയയിൽ 1925 ഡിസംബർ മൂന്നിനു് തെക്കുപടിഞ്ഞാറേതീരത്തെ ദ്വീപുകളിലൊന്നിലെ ചെറുഗ്രാമത്തിൽ ജനിച്ചു.  ഭാര്യ റീഹീ ഹോ.
കിം ദേയ്‌ ജങ്‌ 1954-ൽ രാഷ്ട്രീയത്തിലിറങ്ങി.

## ജനാധിപത്യ പ്രസ്ഥാനത്തിന്റെ നേതാവു്

പാർക്ക് ചുങ് ഹീയുടെ പട്ടാളഭരണകൂടം ദീർഘകാലം തടവിൽ പാർപ്പിച്ചിരുന്ന കിമ്മിനെ 1979-ൽ  പാർക്ക് ചുങ് ഹീയ്ക്കു ശേഷം വന്ന പട്ടാളഭരണകൂടം മോചിപ്പിച്ചു. പക്ഷെ വീണ്ടുമുണ്ടായ ഭരണമാറ്റത്തെത്തുടർന്നു് വന്ന മറ്റൊരു പട്ടാളഭരണകൂടം കിമ്മിനെ 1980 മെയ് മാസത്തിൽ തടവിലാക്കുകയും നവംബർ മാസത്തിൽ വധശിക്ഷ വിധിയ്ക്കുകയും ചെയ്തു. രാജ്യാന്തര സമ്മർദത്തിനിടെ ശിക്ഷ ഇളവുചെയ്‌ത്‌ ആദ്യം ജീവപര്യന്തം തടവും പിന്നീട് 20 വർഷം തടവുമായിചുരുക്കി. 1982 ഡിസംബറിൽ അമേരിക്കയുടെയും വത്തിക്കാന്റെയും ഇടപെടലിനെത്തുടർന്ന്‌ അമേരിക്കയിലേക്ക്‌ കിമ്മിനെ നാടുകടത്തി. 1985-ൽ തിരിച്ചെത്തിയെങ്കിലും വീട്ടുതടങ്കലിലായി.

## സൂര്യപ്രഭാനയം

പട്ടാളഭരണം അവസാനിച്ചശേഷം പട്ടാളപക്ഷത്തു നിന്നല്ലാതെ പ്രസിഡന്റായ ആദ്യത്തെയാളാണ്‌ കിം. മിലെനിയം ഡെമോക്രാറ്റിക്‌ പാർട്ടിയുടെ നേതാവായിരുന്ന കിം 1997-ൽ ദക്ഷിണ കൊറിയയുടെ പ്രസിഡന്റായി. 2003 വരെ ആ സ്ഥാനത്തു് തുടർന്നു.

ദക്ഷിണ കൊറിയയുമായി ശത്രുതയിൽ കഴിയുന്ന ഉത്തരകൊറിയയുമായുള്ള ബന്ധം മെച്ചപ്പെടുത്താൻ കിം ആവിഷ്‌കരിച്ച 'സൂര്യപ്രഭാനയം' അദ്ദേഹത്തിനു് അന്താരാഷ്ട്ര പ്രശസ്‌തി നേടിക്കൊടുത്തു. അനുരഞ്‌ജന ശ്രമങ്ങളുടെ ഭാഗമായി 2000ൽ അദ്ദേഹം ഉത്തരകൊറിയ സന്ദർശിച്ച് ഭരണമേധാവിയായ കിം ജോങ്‌ ഇല്ലുമായി ഉന്നതതല ചർച്ച നടത്തി. ഈ സൗഹൃദ ശ്രമങ്ങ ളുടെ പേരിലാണ്‌ കിമ്മിന്‌ 2000-ൽ സമാധാനത്തിനുള്ള നൊബേൽ സമ്മാനം ലഭിച്ചത്‌. നൊബേൽ സമ്മാനം നേടിയ ഏക കൊറിയക്കാരൻ എന്ന ബഹുമതിയും അദ്ദേഹത്തിനാണ്‌.

## മരണം

പിൻഗാമിയായി വന്ന റോ മൂഹ്യൂൻ ആത്മഹത്യ ചെയ്‌തു മൂന്നുമാസം കഴിയുമ്പോഴാണ്‌ കിമ്മിന്റെ മരണം. ന്യൂമോണിയയെ തുടർന്ന്‌ സോളിലെ ആശുപത്രിയിൽ ചികിത്സയിലായിരുന്ന അദ്ദേഹം 2009 ഓഗസ്റ്റ് 18 പുലർച്ചെ ഹൃദയാഘാതത്തെ തുടർന്നു് അന്തരിച്ചു.

## പുറം കണ്ണികൾ
* കൊറിയൻ നേതാവ്‌ കിം ദേ ജങ്‌ അന്തരിച്ചു
* ഉത്തര- ദക്ഷിണ കൊറിയകൾ ഉന്നതതല ചർച്ച പുനരാരംഭിച്ചു
* ദക്ഷിണ-ഉത്തര കൊറിയ നേതാക്കൾ ചർച്ച നടത്തി 
* കിം ദേ ജങ്ങിന്‌ അന്ത്യാഞ്‌ജലി

## അവലംബം


വർഗ്ഗം:ദക്ഷിണകൊറിയയുടെ പ്രസിഡണ്ടുമാർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:1924-ൽ ജനിച്ചവർ
മലയാളി മെമ്മോറിയൽ

ലഘുചിത്രം|മലയാളി മെമ്മോറിയലിന്റെ കൊല്ലം ജില്ലയിലെ കേന്ദ്ര ബിന്ദുവായ മലയാളി സഭ ഹാൾ. പിന്നീട് മലയാളി സഭ സ്ക്കൂളായി

ശ്രീമൂലം തിരുനാൾ മഹാരാജാവിന്റെ കാലത്ത് തിരുവിതാം‌കൂറിൽ  ഉയർന്ന ഔദ്യോഗിക സ്ഥാനങ്ങളിൽ മലയാളികൾക്ക് പ്രാധാന്യം വേണമെന്ന ആവശ്യവുമായി 1891 ജനുവരി 1 ന് അന്നത്തെ മഹാരാജാവിന്‌ നൽകിയ നിവേദനമാണ്‌ **മലയാളി മെമ്മോറിയൽ** എന്നപേരിൽ അറിയപ്പെടുന്നത്. ആ കാലഘട്ടത്തിൽ തിരുവിതാം‌കൂറിലെ ഉയർന്ന ഔദ്യോഗിക പദവികൾ വഹിച്ചിരുന്നത് തമിഴ് ബ്രാഹ്മണർ ആയിരുന്നു. ഇതിനെതിരെ *തിരുവിതാം‌കൂർ തിരുവിതാംകൂർകാർക്ക്* എന്ന ആശയത്തിന്റെ ഉപജ്ഞാതാവായ ബാരിസ്റ്റർ ജി.പി.പിള്ള, കെ.പി. ശങ്കരമേനോൻ, ഡോക്ടർ പൽപ്പു, സി.വി. രാമൻപിള്ള, സി. കൃഷ്ണപിള്ള , കാവാലം നീലകണ്ഠ പിള്ള, കെ.സി.ഷഡാനനൻ നായർ തുടങ്ങിയവരുടെ നേതൃത്വത്തിൽ 10028 പേരുടെ ഒപ്പ് ശേഖരിച്ച് മഹാരാജാവിനു നൽകുകയും ചെയ്തു. കൂടാതെ ഉദ്യോഗങ്ങളിൽ നാട്ടുകാർക്ക് ജാതി-മത പരിഗണനയില്ലാതെ മുൻഗണന നൽകുകയും നിയമനങ്ങളിൽ ആനുപാതിക പ്രാധിനിത്യം വേണമെന്നും ഈ നിവേദനത്തിലെ മുഖ്യ ആവശ്യങ്ങളിൽ പെടുന്നു.

മലയാളി മെമ്മോറിയലിൽ ആദ്യം കെ.പി. ശങ്കര മേനോനും രണ്ടാമത് ജി.പി. പിള്ളയും മൂന്നാമതായി  ഡോക്ടർ പൽപ്പുവും ഒപ്പുവെച്ചു
ഇത് തയ്യാർ ആക്കാൻ നിയമ സഹായം നൽകിയത് പ്രമുഖ അഭിഭാഷകനായ ഏർഡ്‌ലി നോർട്ടനാണ്.

മലയാളി മെമ്മോറിയലിന്റെ പതാകവാഹകനും സാഹിത്യകാരനുമായ സി.വി. രാമൻപിള്ള തന്റെ പത്രമായ മിതഭാഷിയിൽ മലയാളി മെമ്മോറിയലിനെ കുറിച്ച് എഡിറ്റോറിയൽ എഴുതി . ഇത് പിന്നീട് "വിദേശികളുടെ മേധാവിത്തം " എന്ന പേരിൽ പുസ്തകമായി പ്രസിദ്ധീകരിച്ചു !

## അവലംബം


വർഗ്ഗം:തിരുവിതാംകൂറിന്റെ ചരിത്രം
ഹിന്ദ് മസ്ദൂർ സഭ

thumb|200px|right| ഹിന്ദ് മസ്ദൂർ സഭയുടെ സ്ഥാപന സമ്മേളനത്തിൽ ജയപ്രകാശ് നാരായണൻ, അശോക മേത്ത,യൂസഫ് മെഹർ അലി എന്നിവർ
thumb|200px|right| ഹിന്ദ് മസ്ദൂർ സഭയുടെ സ്ഥാപന സമ്മേളനം

സോഷ്യലിസ്റ്റ് നേതൃത്വത്തിൽ 1948-ൽ ആരംഭിച്ച ട്രേഡ് യൂണിയൻ പ്രസ്ഥാനം. ഹിന്ദിയിൽ हिन्द मजदूर सभा. അശോക മേത്തയായിരുന്നു പ്രഥമ ജനറൽ സെക്രട്ടറി.
1948 ഡിസംബർ 24നു് സ്ഥാപിതമായി. തമ്പാൻ തോമസ് ആണ് ഇപ്പോഴത്തെ അഖിലേന്ത്യാ പ്രസിഡൻറ്. ജനറൽസെക്രട്ടറി, ഉമ്രാവുമൽ പുരോഹിത്. 45 ലക്ഷമാണ് ഇതിൻറെ അംഗസംഖ്യ.

## അവലംബം

## പുറംകണ്ണികൾ
* ബ്രിട്ടാനിക്ക
*ചിത്രം
ബിലാൽ ഇബ്നു റബാഹ്

ആറാം നൂറ്റാണ്ടിന്റെ ഒടുവിലായി എ.ഡി 578 നും 582 നും ഇടയിൽ മക്കയിൽ ജനിച്ച, എത്യോപ്യൻ വംശജനായ **ബിലാൽ ഇബ്നു റബാഹ്**(അറബിക്:بلال بن رباح) മുഹമ്മദ് നബിയുടെ ഒരു അനുയായി ആയിരുന്നു.
അബൂബക്കർ സിദ്ധീഖ്‌ മോചിപ്പിച്ച അടിമയായിരുന്ന ബിലാൽ, മനോഹരമായ ശബ്ദത്തിനുടമയായിരുന്നു. പ്രവാചകൻ അദ്ദേഹത്തെ   ഇസ്ലാമിലെ ആദ്യത്തെ ഔദ്യോഗിക മുഅദ്ദിൻ(വിശ്വാസികളെ പ്രാർത്ഥനക്കായി ക്ഷണിക്കുന്ന ആൾ) ആയി തിരഞ്ഞെടുത്തു.. ബിലാൽ ഇബ്നു ഹബഷി എന്നും അദ്ദേഹം അറിയപ്പെടുന്നു.

ബിലാലിന്റെ അടിമത്തത്തിൽ നിന്നുള്ള മോചനവും  പ്രവാചകൻ അദ്ദേഹത്തെ വിശ്വാസികളെ പ്രാർത്ഥനക്കായി ക്ഷണിക്കുന്ന മഹത്തായ കർമ്മത്തിനായി തിരഞ്ഞെടുത്തതും ഇസ്ലാമിക ചരിത്രത്തിലെ സുപ്രധാനമായ നാഴികകല്ലാണ്. പ്രവാചകന്റെ ഏറ്റവും വിശ്വസ്തനായ അനുയായികളിൽ ഒരാളാണ് ബിലാൽ ഇബ്നു റബാഹ്.  ബിലാലിനു നൽകപ്പെട്ട അംഗീകാരം വംശീയ സമത്വത്തിനും ബഹുസ്വരതയ്ക്കും ഇസ്ലാമിലുള്ള പ്രാധാന്യത്തിന്റെ അനിഷേധ്യ തെളിവായി
എടുത്തുകാട്ടാറുണ്ട്.

## ജനനവും ആദ്യകാല ജീവിതവും
എഡി 580 ൽ ഹിജാസ് പ്രവിശ്യയിലെ മക്കയിലാണ് ബിലാലുനു റബാഹ് ജനിച്ചത്. പിതാവ് റബാഹ് അടിമയായിരുന്നു. മാതാവ് ഹമ്മാഹ്, അബീസിനിയയിലെ മുൻ രാജ്ഞിയായിരുന്നു എന്നു പറയപ്പെടുന്നു.കുട്ടിക്കാലം മുതൽക്കെ ഉമയ്യത്ത്ബിനു ഖലഫിൻറെ അടിമയായി ജീവിച്ച ബിലാൽ കഠിനാധ്വാനിയായിരുന്നു.അതുകൊണ്ടുതന്നെ അറേബ്യയിൽ വിശ്വസ്തനായ അടിമയെന്ന പദവിയും അദ്ദേഹത്തിന് ലഭിച്ചു..
## അവലംബം


}

വർഗ്ഗം:പ്രവാചക ശിഷ്യന്മാർ
വർഗ്ഗം:സ്വഹാബികൾ
വർഗ്ഗം:ഇസ്ലാമികം
ഭാഷാസംക്രമവാദം

മലയാളഭാഷയുടെ പരിണാമത്തെ സംബന്ധിച്ച് സി.എൽ. ആന്റണി രൂപവത്കരിച്ച സിദ്ധാന്തമാണ് **ഭാഷാസംക്രമവാദം**. ചെന്തമിഴിലേക്കും സംസ്കൃതത്തിലേക്കും കേരളത്തിലെ വ്യവഹാരഭാഷ കയറിപ്പറ്റി അവയുടെ ആധിപത്യം ശിഥിലമാക്കിയതിനു ശേഷം യഥാകാലം സ്വാതന്ത്രപ്രഖ്യാപനം ചെയ്യുകയായിരുന്നു മലയാളം എന്ന് സംക്രമവാദം പറയുന്നു. മലയാളഭാഷയുടെ പ്രഭവത്തെക്കുറിച്ചോ ആദ്യകാലസ്വഭാവത്തെക്കുറിച്ചോ അദ്ദേഹം വിശദീകരിക്കുന്നില്ല. ഗദ്യത്തിലുള്ള സാഹിത്യഭാഷയുടെ പരിണാമത്തിലാണ് സംക്രമവാദം ഊന്നുന്നത്. സാഹിത്യഭാഷയിലും ശാസനഭാഷയിലും ചെന്തമിഴിന്റെയും സംസ്കൃതത്തിന്റെയും ആധിപത്യമുണ്ടായിരുന്നപ്പോഴും കേരളത്തിലെ വ്യവഹാരഭാഷ ഇവയിൽനിന്ന് ഭിന്നമായിരുന്നുവെവെന്നും ക്രി.വ.10-ആം നൂറ്റാണ്ടിനുശേഷമാണ് ചെന്തമിഴിലേക്ക് കേരളത്തിലെ വ്യവഹാരഭാഷയ്ക്കു നുഴഞ്ഞുകയറാനും സ്വന്തമായ സാഹിത്യഭാഷ രൂപപ്പെടുത്താനും സാധിച്ചതെന്നും അദ്ദേഹം പറയുന്നു. ഈ പരിണാമത്തെ മൂന്നു ഘട്ടങ്ങളായി തിരിക്കാം - പരതന്ത്രഘട്ടം, സംക്രമഘട്ടം, സ്വതന്ത്രഘട്ടം.
### പാരതന്ത്രഘട്ടം
സംസ്കൃതത്തിലും തമിഴിലും കേരളീയർ കൃതികൾ രചിച്ചുകൊണ്ടിരുന്ന ക്രിസ്തുവർഷം9-ആം നൂറ്റാണ്ടുവരെയുള്ള കാലഘട്ടം. അക്കാലത്ത് വ്യവഹാരഭാഷയിൽ വല്ലതും എഴുതപ്പെട്ടിട്ടുണ്ടെങ്കിൽത്തന്നെ നമുക്കത് കിട്ടിയിട്ടില്ല.

### സംക്രമണഘട്ടം
ഒൻപതു മുതൽ പതിനേഴുവരെ നൂറ്റാണ്ടുകളാണ് ഭാഷയുടെ സംക്രമണകാലം. 10-ആം നൂറ്റാണ്ടുമുതൽ പതിമൂന്നാം നൂറ്റാണ്ടിന്റെ അന്ത്യംവരെ രാഷ്ട്രീയരംഗത്തുണ്ടായ സംഘട്ടനങ്ങൾ കേരളത്തിലെ ആര്യ-അനാര്യവിഭാഗങ്ങളെ വിദേശാ‍ക്രമണത്തിനെതിരെ പോരാടാൻ ഒന്നിച്ചുനിൽക്കാൻ പ്രേരിപ്പിച്ചു. ഒറ്റതിരിഞ്ഞുനിന്ന ആര്യഭാഷയും ചെന്തമിഴും വ്യവഹാരഭാഷയോടിണങ്ങി. രാഷ്ട്രീയാവശ്യവും ജനകീയപ്രബുദ്ധതയും മിശ്രഭാഷാസാഹിത്യരൂപങ്ങളുടെ തുടക്കത്തിനു കാരണമായി.

സാർവത്രികമായ ഒരു വ്യവഹാരഭാഷയുടെ അഭാവം മൂലം ഭാഷാസംക്രമണത്തിന് ഐകരൂപ്യമുണ്ടായിരുന്നില്ല. ഉത്തരദേശങ്ങളിൽ സംസ്കൃതത്തിനും ദക്ഷിണദേശങ്ങളിൽ സംസ്കൃതത്തിനുമായിരുന്നു പ്രാബല്യം. രാജഭാഷയായ ചെന്തമിഴിലേക്ക് കേരളത്തിലെ വ്യവഹാരഭാഷയുടെ തള്ളിക്കയറ്റമാണ് 9 മുതൽ 13-ആം നൂറ്റാണ്ടുവരെയുള്ള ശാസനങ്ങളിൽ കാണുന്നത്. ചെന്തമിഴിന്റെ അധഃപതനംമൂലമുള്ള വ്യാകരണപരമായ തികഞ്ഞ അരാജകത്വവും അവ്യവസ്ഥയും അക്കാലത്തെ കൃതിയായ ഭാഷാകൗടലീയത്തിൽ കാണാം. ഇവ്വിധമുണ്ടായ സാഹിത്യഭാഷയിൽ (‘നീചരാജഭാഷ’ എന്ന് സി.എൽ. ആന്റണി ഈ ഭാഷയെ വിളിക്കുന്നു) വ്യവഹാരഭാഷയ്ക്ക് വീണ്ടും സംക്രമിക്കാൻ തരമില്ലാത്തവിധം സംസ്കൃതം കയറിപ്പറ്റുകയും കേരളബ്രാഹ്മണർ അതിനെ സംസ്കൃതീകരിക്കാൻ ശ്രമിക്കുകയും ചെയ്തു. ആട്ടപ്രകാരാദികളും നമ്പ്യാന്തമിഴും ബ്രഹ്മാണ്ഡപുരാണം, അംബരീഷോപാഖ്യാനം, ദേവീമാഹാത്മ്യം, നളോപാഖ്യാനം തുടങ്ങിയ ഗ്രന്ഥങ്ങളും ഈ ഘട്ടത്തിലെ സൃഷ്ടികളാണ്. സംസ്കൃതസമ്മർദ്ദത്തെ ദൂരീകരിക്കാൻ വ്യവഹാരഭാഷയുടെ ശീതസമരം തുടരുകയും മണിപ്രവാളപ്രസ്ഥാനത്തിന്റെ അധഃപതനംവരെ അത് മുന്നേറി, സ്വതന്ത്രമലയാളസാഹിത്യഭാഷ ഗദ്യരൂപത്തിൽ പ്രചാരംനേടുകയും ചെയ്തു എന്നാണ് ആന്റണിയുടെ ആശയം.
### സ്വതന്ത്രഘട്ടം
ക്രി.വ. 17-ആം നൂറ്റാണ്ടോടെയാണ് സംസ്കൃതപ്രാബല്യവും തമിഴിന്റെ ശക്തിയും നഷ്ടപ്പെട്ട് മലയാളഭാഷ സ്വതന്ത്രപദവിയിലെത്തുന്നതും സ്വതന്ത്രസാഹിത്യഭാഷയിൽ കൃതികൾ രചിക്കപ്പെടുന്നതും. ഇതിൽ മിഷണറിമാരുടെ സംഭാവനയെ അദ്ദേഹം പുരസ്കരിക്കുന്നു.മിഷണറിമാരുടെ പ്രവർത്തനം വ്യവഹാരഭാഷയെ സാഹിത്യയോഗ്യമാക്കാ‍ൻ ഉതകിയില്ലെങ്കിലും അതിനെ ലിഖിതരൂപത്തിലേക്കുയർത്തിവിടാൻ സഹായിച്ചിട്ടുണ്ടെന്നും 20 -ആ‍ാം നൂറ്റാണ്ടിലെ പത്രപ്രവർത്തനവും ഗദ്യസാഹിത്യത്തിന്റെ വികാസവും ഗദ്യഭാഷയുടെ വികാസത്തെ വളരെയേറെ പുരോഗമിപ്പിച്ചിട്ടുണ്ടെന്നും അദ്ദേഹം പറയുന്നു.
## അവലംബം
നാരായം (അളവുപാത്രം)

കേരളത്തിലെ  മറ്റു അളവുപാത്രങ്ങളെപോലെ തന്നെ അളക്കുന്നതിനു വേണ്ടി മരത്തിലുണ്ടാക്കിയിട്ടുള്ള ഒരു പാത്രമാണ് **നാരായം** .ആറ് നാഴി സമം ഒരു നാരായം, ഏഴു നാരായം നെല്ലു കൂടുമ്പോൾ  ഒരു പറ നെല്ലാകുന്നു. മലബാർ ഭാഗങ്ങളിൽ ഈ അളവു ഉപയോഗത്തിലുണ്ടായിരുന്നു.ഗുരുവായൂരപ്പന്‌ തൃപ്പുത്തരിപ്പായസം തയ്യാറാക്കാൻ മേൽശാന്തി നാരായത്തിലാണ് അരി അളന്നു കൊടുക്കുന്നത്.

## അവലംബം
നല്ലമല

ആന്ധ്രാപ്രദേശിലെ കുർണൂൽ, പ്രകാശം, കഡപ്പ ജില്ലകളിൽ വ്യാപിച്ചുകിടക്കുന്ന പൂർവ്വഘട്ടത്തിന്റെ ഭാഗമായ കുന്നുകളാണ് നല്ലമല. വടക്കുതെക്ക് ദിശയിലാണ് ഈ നിരയുടെ കിടപ്പ്, ഇത് ഏകദേശം ഇന്ത്യയുടെ കിഴക്കുവശത്തെ ബംഗാൾ ഉൾക്കടൽ തീരത്തിന് സമാന്തരമായ രീതിയിലാണ് സ്ഥിതിചെയ്യുന്നത്. കടൽതീരവുമായുള്ള ഏറ്റവും കുറഞ്ഞ ദൂരമായ 430 കി.മീ. വരുന്നത് കൃഷ്ണ, പെന്നാർ നദികൾക്കിടയിലുള്ള ഭാഗത്താണ്. ഇതിന്റെ വടക്കെ അറ്റം അവസാനിക്കുന്നത് പലനാട് പീഠഭൂമിയിലും തെക്കുവശം തിരുപ്പതി കുന്നുകളിലും അവസാനിക്കുന്നു. വർഷാവർഷം പെയ്യുന്ന ശക്തമായ മഴയിൽ വലിയ തോതിൽ മണ്ണൊലിപ്പ് ഈ കുന്നുകളിൽ സംഭവിക്കുന്നുണ്ട്. 520 മീറ്റർ ആണ് നിലവിൽ കുന്നുകളുടെ ശരാശരി ഉയരം, ഭൈരാണി കോണ്ടയിലാണ് പരമാവധി ഉയരം ഉള്ളത് അവിടെ 1100 മീറ്റർ വരെ ഉയരം ഇതിനുണ്ട്, ഗുണ്ട്ല ബ്രഹ്മേശ്വരയിൽ 1048 മീറ്റർ ഉയരവുമുണ്ട്. ഈ രണ്ട് ഭാഗങ്ങളും കുംബം പട്ടണത്തിൻ പടിഞ്ഞാറ് ഭാഗത്തായാണ് കിടക്കുന്നത്. 800 മീറ്ററിൽ കൂടുതൽ ഉയരമുള്ള കുറേ  ശിഖരങ്ങളും ഈ നിരയിലുണ്ട്.

## ഭൂഗർഭശാസ്ത്രം

കുഡപ്പ ശിലാവ്യൂഹത്തിന്റെ ഭാഗമായുള്ളതാണ് നല്ലമലയിലെ പാറകൾ, ഏകദേശം 20,000 അടി വരെ കനമുള്ള ശിലാശ്രേണിയാണ് കുഡപ്പ ശിലാവ്യൂഹം. ഇവിടെയുള്ള പാറകളിൽ ഭൂരുഭാഗവും ക്വാർട്ട്സൈറ്റുകളാണ് (Quartzite). ഇടയ്ക്ക് മണൽകല്ലുകൾ കാണപ്പെടുന്നു. പ്രതേകിച്ച് രൂപഘടനയില്ലാത്തതും താരതമ്യേന മൃദുവായതുമാണ് ശിലകൾ, അതിനാൽതന്നെ വ്യാവസായിക ഉപയോഗം ഇല്ലാത്തവയാണ്. ലോകത്തിലെ തന്നെ പ്രായം ചെന്ന ശിലകളായ ഇവ കോടിക്കണക്കിനു വർഷങ്ങൾക്ക് മുൻപുനടന്ന അഗ്നിപർവ്വത പ്രവർത്തനങ്ങൾ വഴി രൂപം കൊണ്ടവയാണ്.

## അവലംബം

വർഗ്ഗം:ഇന്ത്യയിലെ പർവ്വതങ്ങൾ
ഇത്തിൾ

പരാദ സസ്യങ്ങൾ എന്ന വിഭാഗത്തില്പ്പെട്ട ഒരു സസ്യമാണ്‌ **ഇത്തിൾ**. ചെടിയുടെ തൊലിയിൽ ആഴ്ന്നിറങ്ങി സസ്യങ്ങളുടെ വളർച്ചക്കാവശ്യമായ സസ്യമൂലകങ്ങളെ സ്വീകരിച്ച് വളരുന്നതിനാൽ ഇത്തിൾ പിടിച്ചിരിക്കുന്ന മരം കാലക്രമേണ ഉണങ്ങി നശിക്കുന്നു
ലഘുചിത്രം|ഇത്തിക്കണ്ണിയുടെ പൂവിന്റെ ഘടന
left|thumb|170px|ഇത്തിൾ
## വംശവർദ്ധന
ഇത്തിളിന്റെ വംശവർദ്ധന അതിന്റെ കായ്കൾ മൂലമാണ്‌ നടത്തപ്പെടുന്നത്. മധുരമുള്ളതും പശിമയാർന്നതുമായ പഴം കൊത്തിത്തിന്നുന്ന കിളികളുടെ കൊക്കുകളിൽ പറ്റിപ്പിടിക്കുന്ന വിത്ത് മറ്റൊരിടത്ത് ഉരുമ്മി മാറ്റുമ്പോൾ അവിടെ നിക്ഷേപിക്കപ്പെടുകയും അവിടെ കിളിർത്ത് വരികയും ചെയ്യുന്നു 
left|thumb|150px|ഇത്തിൾ പൂവ്
## നിയന്ത്രണം
ഇത്തിളിന്റെ തുടക്കത്തിലേ വേരുകൾ ഇറങ്ങിയ ഭാഗം താഴ്ചയിൽ കുഴിച്ച് ഇളക്കിക്കളയുകയാണ്‌ നല്ലത്. ഇവയുടെ വളർച്ച കൂടുതലായി കണ്ടാൽ ഇത്തിൾ ബാധിച്ച ശിഖരം തന്നെ മുറിച്ച് മാറ്റേണ്ടിവരും. കൂടാതെ മരത്തോടുചേർന്ന് ഇത്തിൾ ചെത്തിമാറ്റുന്നത് പൂവിടുന്നതിനേയും കായ്ക്കുന്നതിനേയും തടസ്സപ്പെടുത്തും. 
left|thumb|150px|ഇത്തിൾ

## ഇതും കാണുക
ഇത്തിൾക്കണ്ണി

## അവലംബം


വർഗ്ഗം:ഔഷധസസ്യങ്ങൾ
ഹാനക്ക

വലത്ത്‌|ലഘുചിത്രം|300x300ബിന്ദു|thumbtime=00:03
thumb|200px|right|മനോറ

ജൂതരുടെ എട്ട് ദിവസം നീണ്ടുനിൽക്കുന്ന ഒരു ആഘോഷമാണ് **ഹാനക്ക**. ബിസി രണ്ടാം നൂറ്റാണ്ടിലെ മക്കബായൻ വിപ്ലവത്തിന്റെ സമയത്ത് യെരുശലേമിലെ വിശുദ്ധ ദേവാലയം പുനപ്രതിഷ്ഠിച്ചതിന്റെ സ്മരണയിലാണ് ഹാനക്ക ആഘോഷിക്കുന്നത്. സമർപ്പിക്കുക അല്ലെങ്കിൽ പ്രതിഷ്ഠിക്കുക എന്നാണ് ഹാനക്ക എന്ന എബ്രായ വാക്കിന്റെ അർത്ഥം. എബ്രായ കലണ്ടറിൽ കിസ്ലെവ് 25 മുതൽ 8 രാത്രിയാണ് ഇത് ആഘോഷിക്കുന്നത്. ഗ്രിഗോറിയൻ കലണ്ടറിൽ ഇത് നവംബർ അവസാനം മുതൽ ഡിസംബർ അവസാനം വരെയുള്ള കാലയളവിൽ വരാം.

ഒമ്പത് ശാഖകളുള്ള മനോറ എന്ന മെഴുകുതിരി കത്തിക്കുന്നത് ഹാനക്കയിലെ ഒരു പ്രധാന ആചാരമാണ്. ഹാനക്കിയ എന്നും ഈ മെഴുകുതിരിക്ക് പേരുണ്ട്. ആഘോഷത്തിലെ എട്ട് രാത്രികളിലും ഓരോ മെഴുകുതിരി കത്തിക്കുന്നു. ഒമ്പതാമത്തെ മെഴുകുതിരി മറ്റുള്ളവ കത്തിക്കാൻ ഉപയോഗിക്കുന്നു.  ഡ്രെയ്ഡൽ എന്ന പമ്പരം ഉപയോഗിച്ച് കളിക്കുന്നത് ഹാനക്ക സമയത്തെ കുട്ടികളുടെ പ്രത്യേക വിനോദങ്ങളിലൊന്നാണ് .

## അവലംബം

 

വർഗ്ഗം:ജൂത ആഘോഷങ്ങൾ
ക്റ്റെസിയസ്

ഹഖാമനീഷ്യൻ രാജാവായ അർടാക്സെർക്സെസ് രണ്ടാമന്റെ (ഭരണകാലം: ബി.സി.ഇ. 404 - 359) സഭയിൽ അംഗമായിരുന്ന ഒരു ഗ്രീക്ക് വൈദ്യനാണ്‌ **ക്റ്റെസിയസ്**. പേർഷ്യക്കാരുടേയും മറ്റും കേട്ടറിഞ്ഞ ചരിത്രത്തിന്റെ അടിസ്ഥാനത്തിൽ അദ്ദേഹം രചിച്ച ഗ്രന്ഥമാണ് പേഴ്സിക്ക‌. ബി.സി.ഇ. ഏഴാം നൂറ്റാണ്ടിൽ ഹഖാമനീഷ്യൻ സാമ്രാജ്യത്തിന്റെ മുൻ‌ഗാമികളായ പടിഞ്ഞാറൻ ഇറാനിലുള്ള മെഡിയരുടെ ഉയർച്ചയെക്കുറിച്ചും, മെസൊപ്പൊട്ടാമിയയിലെ അസിറിയൻ സാമ്രാജ്യത്തിന്റെ പതനത്തെക്കുറിച്ചും വിശദീകരിക്കുന്ന ഈ ഗ്രന്ഥത്തിന്റെ കുറച്ചു ഭാഗങ്ങൾ മാത്രമേ കണ്ടെടുക്കപ്പെട്ടിട്ടുള്ളൂ.
## അവലംബം
കെ. സുരേഷ് കുമാർ

കേരള കേഡറിലുള്ള ഐ.എ.എസ്. ഉദ്യോഗസ്ഥനാണ്‌ **കെ. സുരേഷ് കുമാർ**. കേരളത്തിലെ വി.എസ്. അച്യുതാനന്ദൻ മന്ത്രിസഭയുടെ മൂന്നാർ കയ്യേറ്റം ഒഴിപ്പിക്കലിന് നേതൃത്വം നൽകിയിരുന്നു. മൂന്നാർ ദൗത്യസംഘത്തലവനായിരുന്ന ഇദ്ദേഹത്തെ പിന്നീട്  മുഖ്യമന്ത്രിയുടെ ഓഫീസിനെതിരെ ആരോപണം ഉന്നയിച്ചതിന്റെ പേരിൽ  സസ്‌പെന്റ്‌ ചെയ്‌തു. മൂന്നാർ ദൗത്യസംഘത്തിന്റെ പ്രവർത്തനങ്ങൾ, വി.എസ്. പക്ഷപാതിയെന്ന വേർതിരിവ് ഇതെല്ലാം സി.പി.എം. ഔദ്യോഗികപക്ഷത്തിന് സുരേഷിനെ അനഭിമതനാക്കി. മുഖ്യമന്ത്രിയുടെ ഓഫീസിനെതിരെ പരസ്യപ്രസ്താവന നടത്തിയതോടെ ഈ വിരോധം രൂക്ഷമായി സസ്പെന്ഷനിലേക്ക് എത്തി . പിന്നീട് സുരേഷിനെതിരെയുള്ള ആരോപണങ്ങൾ അന്വേഷിച്ച ചീഫ് സെക്രട്ടറി അധ്യക്ഷനായ പുനപരിശോധനാ സമിതിയുടെ റിപ്പോർട്ട് മുഖ്യമന്ത്രി വി.എസ്. അച്യുതാനന്ദൻ അംഗീകരിക്കുകയും അദ്ദേഹത്തെ സർവീസിൽ തിരിച്ചെടുക്കുകയും ചെയ്തു.

## അവലംബം


വർഗ്ഗം:മലയാളികൾ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
അറബി ഭാഷാസമരം

കേരളത്തിൽ 1980-ൽ നടന്ന ഒരു ഭാഷാസമരമാണ് **അറബിഭാഷാസമരം** എന്നറിയപ്പെടുന്നത്. അറബി/ഉറുദു/സംസ്കൃത ഭാഷാ വിദ്യാഭ്യാസ പരിഷ്ക്കാരങ്ങൾക്കെതിരായിരുന്നു സമരം, കമ്മ്യൂണിസ്റ്റ് പാർട്ടികൾക്ക് പുറമെ ആന്റണി കോൺഗ്രസ്, അഖിലേന്ത്യാലീഗ്, ആർഎസ്പി  എന്നിവയും മുന്നണിയിലെ ഘടക കക്ഷികളായിരുന്നു. 1980 ജൂലൈ 30ന് കലക്ട്റേറ്റുകൾ പിക്കറ്റിംഗ് ചെയ്യാനായിരുന്നു മുസ്ലിം ലീഗ് തീരുമാനം. പിക്കറ്റിംഗും അറസ്റ്റ് ചെയ്തു നീക്കലും നടന്നു കൊണ്ടിരിക്കെ അന്നത്തെ പെരിന്തൽമണ്ണ ഡിവൈഎസ്പി ആയിരുന്ന വാസുദേവമേനോന്റെ പോലീസ് വാഹനം കലക്ടറേറ്റിനു ഉള്ളിലേക്ക് ബലമായി കടക്കാൻ ശ്രമിക്കുകയും സമരക്കാർ തടയുകയും ചെയ്തതാണ്  പ്രശ്നങ്ങൾക്ക് തുടക്കം. രാവിലെ 8.30 ന് മുണ്ടുപറമ്പിലെ കലക്ട്രേറ്റിലേക്കുള്ള മാർച്ച് ആരംഭിച്ചു. മാർച്ചിന് ശേഷം കലക്ട്രേറ്റ് ഉപരോധം. അതിന് ശേഷം അറസ്റ്റ് വരിക്കൽ അതായിരുന്നു സമരഭടന്മാരുടെ ലക്ഷ്യം. പക്ഷേ പതിനൊന്ന് മണിയോടെ പോലീസും നേതാക്കളും സഹകരിച്ച് അറസ്സ് വേഗത്തിലാക്കി അറസ്സ് തുടർന്ന് കൊണ്ടിരിക്കുന്ന സമയത്താണ്   ഒരു കൂട്ടം സമരക്കാർ പോലീസിന് നേരെ അക്രമം അഴിച്ചുവിടുകയും തുടർന്നുണ്ടായ കല്ലേറിൽ ഒരു പോലീസുകാരൻ കൊല്ലപ്പെടുകയും ചെയ്തു ഈ സംഭവത്തെ തുടർന്ന് നടന്ന  പോലീസ് വെടിവെപ്പിൽ മൈലപ്പുറത്തെ കോതേങ്ങൽ അബ്ദുൽമജീദ് (24) പുത്തൂർപള്ളിക്കലെ കല്ലിടുമ്പിൽ ചിറക്കൽ അബ്ദുറഹിമാൻ (21) കാളികാവിലെ ചേന്നംകുളങ്ങര അബ്ദുല്ല എന്ന കുഞ്ഞിപ്പ (24) എന്നിവർ മരണപ്പെട്ടു. 

സമരക്കാരുടെ കല്ലേറിൽ ഒരു പോലീസുകാരൻ (കണ്ണൻ) കൂടി കൊല്ലപ്പെട്ടു എന്ന് പൊലീസ് ആരോപിക്കുകയും, പിന്നീട് പോസ്റ്റുമോർട്ടം റിപ്പോർട്ടിൽ അത് ഹൃദയാഘാതം മൂലമാണെന്ന് സ്ഥിരീകരിക്കുകയും ചെയ്തു. 
ഇരുപതിൽപരം പേർക്ക് വെടിയേറ്റു. ലാത്തിച്ചാർജ്ജിലും നൂറ് കണക്കിന് പേർക്ക് ഗുരുതരമായി പരിക്കേറ്റു.
സംസ്ഥാനത്തൊട്ടാകെ ആ ദിവസം പിക്കറ്റിങ് ഏർപ്പെടുത്തിയിരുന്നുവെങ്കിലും മലപ്പുറത്ത് മാത്രമാണ് സമരം ദാരുണമായി കലാശിച്ചത്.  
സമരത്തിന്റെ തുടക്കത്തിൽ അറബി - ഉർദു അദ്ധ്യാപകർ മാത്രമായിരുന്നു പ്രതിഷേധപരിപാടികളുമായി  മുൻപിലുണ്ടായിരുന്നത്. എന്നാൽ സമരം മുസ്ലിം സമുദായം ഏറ്റെടുത്തിരിക്കുന്നുവെന്ന സി.എച്ച് മുഹമ്മദ് കോയയുടെ  പ്രഖ്യാപനത്തോടെ മുസ്ലിം ലീഗും പോഷക ഘടകങ്ങളും  സമരമേറ്റെടുത്തു. ഭാഷാവിരുദ്ധപരിഷ്കാരങ്ങൾ പിൻവലിക്കുന്നതുവരെ ഘട്ടംഘട്ടമായിട്ടായിരുന്നു പ്രതിഷേധപരിപാടികൾ. ഇതിന്റെ ആദ്യപടിയായിട്ടായിരുന്നു കലക്ട്രേറ്റ് പിക്കറ്റിംഗ്. ഈ സമരത്തിന്റെ പരിസമാപ്തിയായി സർക്കാർ മൂന്നു നിയമങ്ങളും പിൻവലിച്ചു.

## സമരകാരണങ്ങൾ
### വിവാദ പരിഷ്കാരങ്ങൾ
നായനാർ സർക്കാർ വിദ്യാഭ്യാസ രംഗത്ത് കൊണ്ടുവന്ന പരിഷ്കാരങ്ങൾ ഭാഷയെ ഇല്ലായ്മ ചെയ്യാനുള്ള ഗൂഢാലോചനയാണെന്നായിരുന്നു ആരോപണം. അറബി, ഉർദു, സംസ്കൃതം, എന്നീ ഭാഷകൾ പഠിപ്പിക്കണമെങ്കിൽ സ്കൂളിൽ കെ.ഇ.ആർ നിർദ്ദേശിക്കുന്ന തരത്തിലുള്ള മികച്ച ക്ലാസ് മുറികൾ ഉണ്ടാവണം, ഭാഷാധ്യാപകർ എസ്.എസ്.എൽ.സി ജയിച്ചിരിക്കണം (ഏഴാം ക്ലാസ് യോഗ്യതയുള്ളവർ അന്ന് ഹിന്ദി പഠിപ്പിച്ചിരുന്നു) എന്നിവയായിരുന്നു വിവാദ പരിഷ്കാരങ്ങൾ.
## അവലംബം
മോറിസ് ബുക്കായ്

ഒരു ഫ്രഞ്ച് വൈദ്യനും ഗ്രന്ഥകാരനുമായിരുന്നു **മോറിസ് ബുക്കായ്**(ഇംഗ്ലീഷ്:Maurice Bucaille)-(1920-1998). മൗറിസിന്റെയും മാരി ബുക്കായിടേയും മകനായി ഫ്രാൻസിലെ പോണ്ട് ലെ എവുക്വയിൽ ജനനം. 1945-82 വരെ ഗ്യാസ്ട്രോഎൻഡറോളജി വിഭാഗത്തിൽ ശുശ്രൂഷാ സേവനം നടത്തി. . 1972 ൽ സൗദി അറേബ്യയുടെ രാജാവായിരുന്ന ഫൈസൽ രാജാവിന്റെ കുടുംബ ഡോകടറായി നിയമിക്കപ്പെട്ടു അദ്ദേഹം. അതേ സമയത്ത് തന്നെ അദ്ദേഹം ചികിത്സിച്ചിരുന്ന മറ്റു രോഗികളുടെ വിഭാഗത്തിൽ ഈജിപ്റ്റിന്റെ പ്രസിഡന്റായിരുന്ന അൻ‌വർ സാദത്തിന്റെ കുടുംബാംഗങ്ങളും ഉൾപ്പെടുന്നു. 1976 ൽ , രാജാവിന്റെ കുടുംബ ഡോക്ടറായി സേവനമനുഷ്ഠിക്കുന്നതിനിടയിൽ തന്നെ "ബൈബിളും, ഖുർ‌ആനും ശാസ്ത്രവും" എന്ന ഗ്രന്ഥം പ്രസിദ്ധീകരിച്ചു. അംഗീകരിക്കപ്പെട്ട ശാസ്ത്ര സത്യങ്ങൾക്കെതിരായി ഖുർ‌ആനിൽ യാതൊരു വാചകവുമില്ല എന്ന് സ്ഥാപിക്കുന്നതായിരുന്നു ഈ ഗ്രന്ഥം. മലയാളമടക്കമുള്ള നിരവധി ഭാഷകളിലേക്ക് ഈ ഗ്രന്ഥം വിവർത്തനം ചെയ്തിട്ടുണ്ട്. 1991ൽ "ഫറോവമാരുടെ മമ്മികൾ: ആധുനിക ശാസ്ത്രത്തിന്റെ കണ്ടെത്തൽ" എന്ന ഗ്രന്ഥവും ഇംഗ്ലീഷിൽ പ്രസിദ്ധീകരിച്ചു.

## ബൈബിളും ഖുർ‌ആനും ശാസ്ത്രവും
"ദ ബൈബിൾ,ദ ഖുർ‌ആൻ ആൻഡ് സയൻസ്" എന്ന തന്റെ ഗ്രന്ഥത്തിൽ ,ഖുർ‌ആനിനു്‌ ശാസ്ത്രവുമായി ഒരു ധാരണയുണ്ടെന്നും എന്നാൽ ബൈബിളിന്‌ അതില്ല എന്നും അദ്ദേഹം കണ്ടെത്തുകയുണ്ടായി.. ഇസ്ലാമിൽ ശാസ്ത്രവും മതവും ഇരട്ട സഹോദരികളെ പോലെയാണ്‌ എന്ന് അദ്ദേഹം വാദിക്കുന്നു(പേജ് 7). അതേ സമയം ബൈബിളിൽ നിരവധി ശാസ്ത്രസംബന്ധിയായ പിശകുകളുണ്ടെന്നും ഖുർ‌ആനിൽ ശാസ്ത്ര സംബന്ധിയായ ഒരു തെറ്റുപോലുമില്ലന്നും അദ്ദേഹം വ്യക്തമാക്കുന്നു(പേജ് 120).
പ്രകൃതി പ്രതിഭാസങ്ങളുമായി ബന്ധപ്പെട്ട ഖുർ‌ആനിന്റെ വിവരണം ആധുനിക ശാസ്ത്രവുമായി പൊരുത്തപ്പെടുന്നതാണെന്ന് അദ്ദേഹം പറയുന്നു. ദൈവ വചനമാണ്‌ ഖുർ‌ആൻ എന്നും അദ്ദേഹം പറയുന്നു.

വാമൊഴിയായി പകർന്നു വന്ന പഴയ നിയമത്തിന്റെ വിവിധങ്ങളായ വിവർത്തനങ്ങളിലും തിരുത്തലുകളിലും കൈകടത്തൽ വന്നിട്ടുണ്ടാവാനിടയുണ്ടെന്നും ബുക്കായ് വിശദീകരിക്കുന്നു. പഴയ നിയമത്തിലും (പേജ് 12) ഗോസ്പെൽസിലും ഉള്ള(പേജ് 85,95) "നിരവധി വിയോജിപ്പുകളും ആവർത്തനങ്ങളും" അദ്ദേഹം എടുത്തുകാട്ടുന്നു. 
അതേ സമയം ഖുർ‌ആൻ മുഹമ്മദ് നബിയുടെ ജീവിത കാലത്ത് തന്നെ ക്രോഡീകരിക്കപ്പെട്ടതാണെന്നും അത് കൃത്യതയാർന്നതാണെന്നും ബുക്കായ് വിശ്വസിക്കുന്നു (പേജ് 132)

## അവലംബം


## പുറത്തേക്കുള്ള കണ്ണികൾ
* ഖുർആനും ആധുനിക ശാസ്ത്രവും-മോറിസ് ബുക്കായ് ,ഇ-ലൈബ്രറി 
* Biography from Center for Islam and Science 
* The Quran and Modern Science by Dr. Maurice Bucaille Edited by Dr. A. A. B. Philips
* Bible,Quran and Science  by Dr. Maurice Bucaille Translated by Alastair D. Pannell and the Author

## വിമർശനം
* ''ഖുർ‌ആനും ബൈബിളും ചരിത്രത്തിന്റെയും ശാസ്ത്രത്തിന്റെയും വെളിച്ചത്തിൽ'' by Dr. William Campbell, 1986 - "ബൈബിൾ ,ഖുർ‌ആൻ ,സയൻസ്" എന്ന ഗ്രന്ഥത്തിനു ഒരു ക്രിസ്ത്യൻ മറുപടി

വർഗ്ഗം:ഫ്രഞ്ച് എഴുത്തുകാർ
വർഗ്ഗം:1920-ൽ ജനിച്ചവർ
കാപ്പിൽ (തിരുവനന്തപുരം)

right|thumb|കാപ്പിൽ തീരം
തിരുവനന്തപുരം ജില്ലയിലെ ഇടവ ഗ്രാമപഞ്ചായത്തിലെ ഒരു തീരദേശ ഗ്രാമമാണ്‌ **കാപ്പിൽ**. വർക്കലയിൽ നിന്നു ഏകദേശം 8 കിലോമീറ്റർ മാറിയാണു ഇതു സ്ഥിതി ചെയ്യുന്നത്. കടലിനും  കായലിനും ഇടയിൽ ആയി നിലകൊള്ളുന്ന ഈ ചെറു ഗ്രാമം സഞ്ചാരികളുടെ പറുദീസയാണ്‌.
ഇവിടെ  ബൊട്ട് ക്ലബ്ബും റിസൊർട്ടുകളും ഉണ്ട്.കൊല്ലത്ത് നിന്നും 26.1 കിലോമീറ്റർ റോഡ്‌ മാർഗ്ഗം സഞ്ചരിച്ചാൽ ഇവിടെ എത്താം.കടലും കായലും സംഗമിക്കുന്ന അപൂർവ്വ കാഴ്ച കാണാൻ സ്വദേശികളും വിദേശികളും ആയി ആയിരക്കണക്കിന് ആളുകൾ ഇവിടെ ദിവസേന വരുന്നു. ഇവിടത്തെ പിൻകോഡ് 695311 ആണ്.

## ചിത്രശാല

File:Kappil beach 03.jpeg
File:Kappil beach sunset.jpeg
File:Kappil beach 04.jpeg
File:Kappil beach 01.jpeg
Image:Kappil boatclub.JPG
Image:Kappil_Beach.JPG
Image:Kappil_bridge.JPG
Image:Kappil_lakeview.JPG
Image:Kapil_rain.JPG
Image:Kappil lake boat race (15-Feb-2009).jpg
File:A view of Kappil, kerala.jpg|കാപ്പിൽ ബീച്ച്


## അവലംബങ്ങൾ

വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
പാടി

കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് പാടി.

## ജനസംഖ്യാവിവരം
2001 ലെ കാനേഷുമാരി പ്രകാരം ഗ്രാമത്തിലെ ആകെ ജനസംഖ്യ 6640 ആണ്, ഇതിൽ പുരുഷന്മാർ 3309, സ്ത്രീകൾ 3331 ആണ്.
## പ്രസിദ്ധരായ വ്യക്തികൾ
*രവീന്ദ്രൻ പാടി, കവി
*സി.വി.കൃഷ്ണൻ പാടി, സാമൂഹ്യപ്രവർത്തകൻ(സി.പി.ഐ.(എം)).

## അവലംബം
ദിനപത്രം

വാർത്തകളും വിവരങ്ങളും ഉൾക്കൊള്ളുന്ന ഒരു അച്ചടി മാധ്യമത്തെയാണ് സാധാരണയായി **ദിനപത്രം** അഥവാ **വർത്തമാനപ്പത്രം** എന്ന് പറയുന്നത്. രാഷ്ട്രീയം, കല, സംസ്കാരം, സമൂഹം, വാണിജ്യം, വ്യാപാരം, കായികം തുടങ്ങിയ മേഖലകളിലെ വാർത്തകളാണ് ഒരു പത്രത്തിൽ സാധാരണഗതിയിൽ ഉണ്ടാവുക. പരസ്യം, കാർട്ടൂൺ, കാലാവസ്ഥ തുടങ്ങിയവ വർത്തമാനപ്പത്രങ്ങളിലെ മറ്റ് ചില ഇനങ്ങളാണ്..
 

## ചരിത്രം

വർത്തമാന പത്രം ആദ്യം പിറന്നത് 402 കൊല്ലം മുമ്പ്, 1605 ജൂലൈയിൽ ജർമ്മനിയിലെ ജോഹാൻ കരോലസ് എന്ന വ്യക്തി അച്ചടിച്ചിറക്കിയ **റിലേഷൻസ്** ആണ് ആദ്യത്തെ അച്ചടി വർത്തമാനപ്പത്രം എന്ന് കരുതപ്പെടുന്നു. 1609 ലാണ് ആദ്യത്തെ പത്രം പ്രസിദ്ധീകരിച്ചതെന്നായിരുന്നു ഇതുവരെയുണ്ടായിരുന്ന വിശ്വാസം. ഫ്രാൻസിലെ സ്ട്രാസ്ബർഗ് നഗരത്തിലെ പുരാരേഖകളിൽ നിന്നാണ് റിലേഷൻസ് പത്രത്തിന്റെ ജനന സർട്ടിഫിക്കറ്റ് കണ്ടെത്തിയത്. പത്രത്തിന്റെ തുടക്കത്തെക്കുറിച്ചും പത്രത്തിന്റെ പകർപ്പവകാശത്തെക്കുറിച്ചും കരോലോസ് എഴുതിയ കത്തും രേഖകളും മറ്റും ഇക്കൂട്ടത്തിലുണ്ടായിരുന്നു. 

1604ൽ ഒരു പ്രിന്ററുടെ വിധവയിൽ നിന്നാണ് കരോലസ് അച്ചടി പ്രസ് വാങ്ങിയതെന്ന് കണ്ടെടുത്ത രേഖകൾ വ്യക്തമാക്കുന്നു. 1605 മുതൽ റിലേഷൻസ് എന്നപ്പേരിൽ പത്രം അച്ചടിച്ചു തുടങ്ങി.ആദ്യകാലത്ത് കൈകൊണ്ടെഴുതി വിൽക്കുന്ന കടലാസുകളായിരുന്നു പത്രങ്ങൾ. ധനികരായ ചില വരിക്കാർക്ക് മാത്രമാണ് അക്കാലത്ത് പത്രങ്ങൾ വാങ്ങിയിരുന്നത്.  അച്ചുകൂടങ്ങളുടെ കണ്ടുപിടത്തോടുക്കൂടി കുറഞ്ഞ വിലയ്ക്ക് കൂടുതൽ പേർക്ക് പത്രം നൽകാൻ കഴിഞ്ഞു. കേരളത്തിൽ ആദ്യത്തെ ദിനപത്രമായ രാജ്യസമാചാരം പുറത്തിറങ്ങിയതും ഒരു ജൂലൈയിൽ ആയിരുന്നു. ജർമ്മൻകാരനായ ഹെർമൻ ഗുണ്ടർട്ടായിരുന്നു രാജ്യസമാചാരം പുറത്തിറക്കിയത്. .

## ഇതും കാണുക
ദിനപത്രങ്ങളുടെ ചരിത്രം

## അവലംബം

## പുറം കണ്ണികൾ
* കേരളത്തിലെ പത്രങ്ങളുടെ ചരിത്രം

വർഗ്ഗം:മാദ്ധ്യമങ്ങൾ
കോൺഗ്രസ്സ് സോഷ്യലിസ്റ്റ് പാർട്ടി

ഇന്ത്യൻ നാഷണൽ കോൺഗ്രസ്സിലെ സോഷ്യലിസ്റ്റ് ചിന്താധാരപുലർത്തുന്നവരുടെ നേതൃത്വത്തിൽ 1934 ൽ രൂപീകരിച്ച പാർട്ടിയാണ് **കോൺഗ്രസ്സ് സോഷ്യലിസ്റ്റ് പാർട്ടി**.  **സി.എസ്.പി.** എന്നാണ് ചുരുക്കെഴുത്ത്. ഗാന്ധിയുടെ യുക്തിരഹിതമായ ആദ്ധ്യാത്മികനിലപാടുകൾക്കും ഇന്ത്യയിലെ കമ്മ്യൂണിസ്റ്റുകൾ കോൺഗ്രസ്സിനോട് പുലർത്തിയ വിഭാഗീയ നിലപാടുകളോടും ഒരേസമയം കലഹിച്ചുകൊണ്ടാണ് അവർ ഇത്തരമൊരു പ്രസ്ഥാനത്തിന് രൂപം നൽകിയത്. ഫബിയൻ സോഷ്യലിസത്തിന്റെയും മാർക്സിസം-ലെനിനിസത്തിന്റെയും സ്വാധീനം ഈ പ്രസ്ഥാനത്തിനുണ്ടായിരുന്നു. 

കോൺഗ്രസിലെ ഇടതുപക്ഷക്കാരുടെ കൂട്ടായ്മായി രൂപംകൊണ്ട സി.എസ്.പി നാട്ടുരാജ്യങ്ങളിൽ ദേശീയപ്രസ്ഥാനത്തിന്റെ ആശയം ഉയർത്തിയതിനൊപ്പം കോൺഗ്രസിൽ നിന്നും വ്യത്യസ്തമായി തൊഴിലാളികളുടെയും കർഷകരുടെയും സ്വതന്ത്ര വർഗ്ഗസംഘടനകൾ വളർത്തുന്നതിലും ശ്രദ്ധ പുലർത്തി. 

## ഇതും കാണുക

* ഇന്ത്യയിലെ സോഷ്യലിസ്റ്റ് പ്രസ്ഥാനം

## അവലംബം


വർഗ്ഗം:രാഷ്ട്രീയകക്ഷികൾ

വർഗ്ഗം:ഇന്ത്യയിലെ രാഷ്ട്രീയകക്ഷികൾ
മല്ലിക സുകുമാരൻ

സുകുമാരൻ എന്ന മലയാളചലച്ചിത്രനടന്റെ ഭാര്യയും, ചലച്ചിത്ര-സീരിയൽ നടിയും ഇന്ദ്രജിത്ത്, പൃഥ്വിരാജ് എന്നീ ചലച്ചിത്രനടന്മാരുടെ മാതാവുമാണ്‌ **മല്ലിക സുകുമാരൻ**

## ശബ്ദം മാത്രം
*Tamaar Padaar (2014) as Vanitha; Pouran's mother (Voice only)
*12th Man (2022) as Zakariah's mother (Voice only)
*Kaduva (2022) for Seema
*Alone (2023) as Neighbourhood aunty of Kalidas
*Gaganachari (2024) as voice of Alien Aliyamma

## ജീവിതരേഖ
1974-ൽ പുറത്തിറങ്ങിയ **ഉത്തരായനം** എന്ന അരവിന്ദന്റെ ചിത്രത്തിൽ വേഷമിട്ടുകൊണ്ടാണ് മല്ലികയുടെ അഭിനയജീവിതത്തിന്റെ തുടക്കം.. സുകുമാരനുമായുള്ള വിവാഹശേഷം മല്ലിക അഭിനയരംഗം വിട്ടു. സുകുമാരന്റെ മരണശേഷം മല്ലിക തന്റെ അഭിനയജീവിതം പുനരാരംഭിച്ചു.

*കെ.കെ. രാജീവ്* സം‌വിധാനം ചെയ്ത പെയ്തൊഴിയാതെ എന്ന ടെലിവിഷൻ പരമ്പരയാണ് മല്ലികയുടെ തിരിച്ചുവരവിലെ ആദ്യ അഭിനയസം‌രംഭം. ഈ സീരിയലിൽ തന്റെ കൂടെ അഭിനയിച്ച പൂർണ്ണിമ  പിന്നീട് മല്ലികയുടെ മകനായ ഇന്ദ്രജിത്തിന്റെ വധുവായി. *വളയം*, *സ്നേഹദൂരം*, *സ്ത്രീ ഒരു സാന്ത്വനം*, *പൊരുത്തം* എന്നിവയാണ് മല്ലികയുടെ പ്രധാനപ്പെട്ട പരമ്പരകൾ. *അമേരിക്കൻ ഡ്രീംസ്* എന്ന പരമ്പരയിലെ അഭിനയത്തിന് മല്ലികയ്ക്ക് ഫിലിം-ടി.വി. ക്രിട്ടിക്സ് അവാർഡ് ലഭിക്കുകയുണ്ടായി.

രാജസേനൻ സംവിധാനം ചെയ്ത *മേഘസന്ദേശം* എന്ന സിനിമയിലൂടെ മല്ലിക സിനിമയിലേയ്ക്ക് തിരിച്ച് വന്നു. സുരേഷ് ഗോപി ആയിരുന്നു ഈ സിനിമയിലെ നായകൻ. തുടർന്ന് രഞ്ജിത്തിന്റെ അമ്മക്കിളിക്കൂടിലും ശക്തമായ ഒരു കഥാപാത്രത്തെ മല്ലിക അവതരിപ്പിക്കുകയുണ്ടായി. *ചോട്ട മുംബൈ*, *തിരക്കഥ*, *കലണ്ടർ*, *ഇവർ വിവാഹിതരായാൽ* എന്നിവയാണ് മല്ലികയുടെ മറ്റ് പ്രധാനപ്പെട്ട ചിത്രങ്ങൾ.

*സീമാൻ* സം‌വിധാനം ചെയ്ത മാധവൻ ചിത്രം *വാഴ്തുക്കളിലൂടെ* മല്ലിക തമിഴിലും അരങ്ങേറ്റം കുറിച്ചു.

## സിനിമകൾ
* വത്സല ക്ലബ്‌ (2025)
* വ്യസനസമേതം ബന്ധുമിത്രാതികൾ (2025)
* നാൻസി റാണി (2025)
* കേക്ക് സ്റ്റോറി (2025)
* ഞാൻ കണ്ടതാ സാറേ (2024)
* ബാഡ് ബോയ്സ് (2024)
* ജമാലിന്റെ പുഞ്ചിരി (2024)
* ക്വീൻ എലിസമ്പത്ത് (2023)
* ഓ സിൻഡ്രല്ല (2023)
* തള്ള (2023)
* സന്തോഷം (2023)
* കുഞ്ഞമ്മിണിസ് ഹോസ്പിറ്റൽ (2023)
* തണൽ തേടി (2022
* ബ്രോ ഡാഡി (2022)
* ബഹുമാനിച്ചു പോയാരമ്മ (2022)
* മഹാവീര്യർ (2022)
* ഗോൾഡ് (2022)
* സാറാസ് (2021)
* അമ്മക്കൊരുമ്മ (2020)
* തൃശൂർ പൂരം (2019)
* ലവ് ആക്ഷൻ ഡ്രാമ (2019)
* മൈ ഗ്രേറ്റ്‌ ഗ്രാൻഡ്ഫാദർ (2019)
* മാർക്കോണി മത്തായി (2019)
* പഞ്ചവർണ്ണതത്ത (2018)
* കുട്ടനാടൻ മാർപാപ്പ (2018)
* എന്നാലും ശരത്..? (2018)
* റോക്ക് സ്റ്റാർ (2015)
* ഒരു യാത്രയുടെ അന്ത്യം (2015)
* ഞാനും എന്റെ ഫാമിലിയും (2012)
* ഇവർ വിവാഹിതരായാൽ (2009) 
* കലണ്ടർ (2009)
* തിരക്കഥ (2008)
* വാഴ്ത്തുകൾ (2008) - തമിഴ് ഫിലിം
* ചോട്ട മുംബൈ (2007)
* റോമിയോ (2007)
* അമ്മക്കിളിക്കൂട് (2003)
* സ്ഥിതി (2003)
* മേഘസന്ദേശം (2001)                                           )

## പുരസ്കാരങ്ങൾ
* മികച്ച രണ്ടാമത്തെ നടി - കേരളസംസ്ഥാന ചലച്ചിത്രപുരസ്കാരം 1975

## അവലംബം

## പുറമേയ്ക്കുള്ള കണ്ണികൾ

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:1954-ൽ ജനിച്ചവർ
വർഗ്ഗം:ചലച്ചിത്ര ദമ്പതികൾ
ടോട്ടൽ ഫോർ യു സാമ്പത്തികതട്ടിപ്പ്

കേരളത്തിൽ ഏറ്റവും വലിയ സാമ്പത്തിക തട്ടിപ്പ്‌  നടത്തി കോളിളക്കം സൃഷ്‌ടിച്ച സ്ഥാപനമാണ്‌ ടോട്ടൽ ഫോർ യു. ടോട്ടൽ ഫോർ യു സ്ഥാപനത്തിന്റെ ഉടമയും കേസിലെ ഒന്നാം പ്രതിയുമായ ശബരിനാഥ്‌ രണ്ട്‌ വർഷം കൊണ്ട്‌ 200 കോടിയിലേറെ രൂപ തട്ടിച്ചുവെന്നാണ്‌ പോലീസ്‌ കേസ്‌. ചലച്ചിത്ര താരങ്ങളും, ബിസിനസ്, ഉദ്യോഗസ്ഥ രംഗത്തെ പ്രമുഖരും മുതൽ സാധാരണക്കാർ വരെ ഈ തട്ടിപ്പിൽ കുടുങ്ങി പണം നഷ്ടപെട്ടവരിൽ പെടുന്നു.
വല്ലാർപാടം

കൊച്ചിയിൽ എറണാകുളത്തിനും വൈപ്പിനും മദ്ധ്യേ സ്ഥിതി ചെയ്യുന്ന ഒരു ദ്വീപാണ്‌ **വല്ലാർപാടം**. ഭാരതത്തിലെ ആദ്യ കണ്ടെയിനർ ടെർമിനൽ സ്ഥാപിതമായത് ഇവിടെയാണ്. ദേശീയ തീർഥാടനകേന്ദ്രമായ വല്ലാർപാടം പള്ളി ഇവിടെയാണ് സ്ഥിതി ചെയ്യുന്നത്.
thumb|150px|ഗോശ്രീ‍പാലം

## ഗതാഗതം
വല്ലാർപാടത്തെ എറണാകുളവുമായും വൈപ്പിനുമായും ബന്ധിപ്പിക്കുന്ന പാലങ്ങളെ ഗോശ്രീ പാലങ്ങൾ എന്നു വിളിക്കുന്നു. നാലര കിലോമീറ്റർ നീളം വരുന്ന ഇന്ത്യയിലേ തന്നെ ഏറ്റവും നീളം കൂടിയ റെയിൽവേ പാലം വല്ലാർപാടത്താണ് സ്ഥാപിച്ചിരിക്കുന്നത്.

File:ഗോശ്രീ പാലം 2.jpg|മുളവുകാടിനെയും വല്ലാർപാടത്തെയും ബന്ധിപ്പിക്കുന്ന ഗോശ്രീ പാലം. തെക്കു കിഴക്കു നിന്നുള്ള കാഴ്ച്ച. 
File:Vallarpadam Island (2012).jpg|വല്ലാർപാടം ദ്വീപ്, മുളവുകാടിൽ നിന്നുള്ള കാഴ്ച്ച (2012). ഉയർന്നുവരുന്ന ബഹുനിലക്കെട്ടിടങ്ങളും വല്ലാർപാടം പള്ളിയുടെ ഗോപുരവും വേമ്പനാട് പാലവും മറ്റും കാണാം. 


## അവലംബം
ജ്യോതിറാവു ഫൂലെ

സാമൂഹിക പരിഷ്കർത്താവ്, ചിന്തകൻ, സന്നദ്ധപ്രവർത്തകൻ, എഴുത്തുകാരൻ, പണ്ഡിതൻ, പത്രാധിപൻ, ദൈവശാസ്ത്രജ്ഞൻ, തത്ത്വജ്ഞാനി എന്നീ  ബഹുമുഖരംഗങ്ങളിൽ നിറഞ്ഞു നിന്ന പത്തൊമ്പതാം നൂറ്റാണ്ടിലെ മഹാരാഷ്ട്രയിൽനിന്നുള്ള ഒരു വിപ്ലവകാരിയായിരുന്നു **ജോതിബ ഗോവിന്ദറാവു ഫൂലെ** (ഏപ്രിൽ 11, 1827 -നവംബർ 28, 1890). മഹാത്മ ജോതിബ ഫൂലെ എന്നും അദ്ദേഹം അറിയപ്പെടുന്നു. ജോതിബ ഫൂലെയും അദ്ദേഹത്തിന്റെ  ഭാര്യ കാന്തിജ്യോതി സാവിത്രിഭായ് ഫൂലെയും ഭാരതത്തിലെ സ്ത്രീ വിദ്യാഭ്യാസത്തിന്റെ മുന്നണിപ്പോരാളികളായിരുന്നു. വിദ്യാഭ്യാസം,കൃഷി, എന്നീ രംഗത്തും ജാതിവ്യവസ്ഥ ഇല്ലാതാക്കുന്നതിലും, സ്ത്രീജനങ്ങളുടേയും പ്രത്യേകിച്ച് വിധവകളായവരുടെ ഉന്നതിക്കായും തൊട്ടുകൂടായ്മ നിർമാർജ്ജനം ചെയ്യുന്നതിലും ജ്യോതിറാവു ഫൂലെയുടെ പ്രവർത്തനങ്ങൾ നിർണ്ണായക സ്വാധീനം ചെലുത്തി.
സ്ത്രീകളുടേയും താഴ്ത്തപ്പെട്ടവരുടേയും പ്രത്യേകിച്ച് ബഹുജൻ സമാജത്തിനും വിദ്യാഭ്യാസം നൽകുന്നതിനായുള്ള പ്രയത്നങ്ങളിലൂടയാണ്‌ ജ്യോതിറാവു ഫൂലെ അറിയപ്പെട്ടത്. മഹാരാഷ്ട്രയിലെ സാമൂഹിക പരിഷ്കരണ പ്രസ്ഥാനത്തിലെ ഏറ്റവും പ്രമുഖനായ ഒരാളായിട്ടാണ്‌ അദ്ദേഹത്തെ പരിഗണിക്കപ്പെടുന്നത്. 1848 ൽ ഇന്ത്യയിലെ ആദ്യത്തെ പെൺകുട്ടികൾക്കയുള്ള സ്കൂൾ ജ്യോതിറാവു ഫൂലെയാണ്‌ സ്ഥാപിച്ചത്.

1873 സെപ്റ്റംബറിൽ ജ്യോതിറാവു അദ്ദേഹത്തിന്റെ കുറച്ചു അനുയായികളോടൊത്ത് "സത്യ ശോധക് സമാജ്" (സത്യം തേടുന്നവരുടെ സംഘം)എന്ന സംഘടന സ്ഥാപിച്ചു. സംഘടനയൂടെ ആദ്യ അധ്യക്ഷനും ഖജാൻ‌ജിയും അദ്ദേഹം തന്നെയായിരുന്നു. ബഹുജൻ വിഭാഗങ്ങൾ, ശൂർദ്രർ എന്നിവർക്ക് നേരെയുള്ള ബ്രാഹ്മണ വിഭാഗത്തിന്റെ  വിവേചനത്തെയും ചൂഷണത്തേയും തടയുകയും അതിൽ നിന്ന് അവരെ മോചിപ്പിക്കുകയും ചെയ്യുക എന്നതായിരുന്നു ഈ സംഘടനയുടെ മുഖ്യലക്ഷ്യം.

## പുറത്തേക്കുള്ള കണ്ണികൾ
### രചനകൾ
*http://www.mahatmaphule.com/ 
*http://www.unipune.ernet.in/chairs/mahatmaphule/literature.htm 
*http://www.mahatmaphule.org/
*http://www.scribd.com/doc/30349/Mahatma-Phule
*http://defeatpoverty.com/articles/Slavery%20Book/Bio%20of%20Phule.pdf 
*http://www.manase.org/en/maharashtra.php?mid=68&smid=23&pmid=1&id=855 
*http://www.bollywoodhungama.com/news/2007/01/31/8770/index.html

വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:1827-ൽ ജനിച്ചവർ
വർഗ്ഗം:1890-ൽ മരിച്ചവർ
വർഗ്ഗം:മഹാരാഷ്ട്രയിൽ നിന്നുള്ള രാഷ്ട്രീയപ്രവർത്തകർ
വർഗ്ഗം:മറാഠികൾ
വർഗ്ഗം:ദലിത് പ്രവർത്തകർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:സാമൂഹ്യ നീതി
ക്വട്ടേഷൻ സംഘം

പണം വാങ്ങി എതിരാളികളെ വകവരുത്തുകയോ  ഭീഷണിപ്പെടുത്തുകയോ ചെയ്യുന്ന ആളുകളുടെ സംഘത്തെയാണ് **ക്വട്ടേഷൻ സംഘം** എന്ന് പറയുന്നത്. ഇന്ന് രാഷ്ട്രീയക്കാരും, വ്യാവസായികളും ക്വട്ടേഷൻ സംഘത്തെ ഉപയോഗപ്പെടുത്തുന്നുണ്ട്. നല്ല പ്രതിഫലവും ആഡംബര ജീവിതവും നയിക്കുന്ന സംഘങ്ങൾക്ക് പോലീസും, രാഷ്ട്രീയ നേതാക്കളും തമ്മിലുള്ള  അടുപ്പം പലപ്പോഴും വിവാദമായിട്ടുണ്ട്.
ദുബൈ മെട്രോ

ദുബൈ പട്ടണത്തിലെ അതിവേഗ റയിൽ ഗതാഗത ശൃംഖലയാണ്‌  **ദുബൈ മെട്രോ** (അറബിക്:مترو دبي).ഡ്രൈവർ ഇല്ലാതെ തികച്ചും യാന്ത്രികമായി പ്രവർത്തിക്കുന്ന മെട്രോ ട്രെയിൻ ആണ്‌ ഇത്. ഗൾഫ് രാജ്യങ്ങളിലെ ആദ്യത്തെ മെട്രോ എന്ന ബഹുമതിയും ദുബൈ മെട്രോക്ക് തന്നെ. റെഡ് ലൈൻ,ഗ്രീൻ ലൈൻ,ബ്ലൂലൈൻ,യെല്ലോ ലൈൻ എന്നിങ്ങനെ നാലു പ്രധാന പാതകളാണ്‌ ദുബൈ മെട്രോയുടെ നിർമ്മാണ പദ്ധതിയിലുള്ളത്. 

ഇതിൽ റെഡ് ലൈൻ 2009 സെപ്റ്റംബർ 9 ന്‌ രാത്രി ഒമ്പത് മണിക്ക് ഭാഗികമായി പ്രവർത്തനം തുടങ്ങി. റെഡ് ലൈനിലെ ശേഷിച്ച ഭാഗം ഏപ്രിൽ 2010 നും  പ്രവർത്തനം തുടങ്ങി.

ദുബൈ മെട്രോ പട്ടണത്തിലൂടെ നിർ‍മ്മിക്കപ്പെട്ടിട്ടുള്ള ഭൂഗർഭപാതയിലൂടെയും ഉയർത്തപ്പെട്ട പാലങ്ങളിലൂടെയുമുള്ള പ്രത്യേക പാതയിലൂടെയുമാണ്‌ ഓടുക. എല്ലാ ട്രെയിനുകളും സ്റ്റേഷനുകളും ശീതീകരിച്ചതാണ്‌. 2011 സെപ്റ്റംബർ 9 ന് 20 കി.മീ. വരുന്ന ഗ്രീൻ ലൈൻ പ്രവർത്തനക്ഷമമായി. ഇതോടേ ദുബൈ മെട്രോ കാനഡയിലെ സ്കൈലൈൻ വാങ്കോവറിനെ മറികടന്നുകൊണ്ട്  ലോകത്തിലെ ഏറ്റവും നീളം കൂടിയ മെട്രോ എന്ന പദവി കരസ്ഥമാക്കി
. ഇതോട് കൂടി സ്കൈലൈനിനേക്കാൾ 3 കിലോമീറ്റർ കൂടുതൽ നീളം ദുബൈ മെട്രോക്കുണ്ടാവും.

29 സ്റ്റേഷനുകൾ ഉൾക്കൊള്ളുന്ന റെഡ്‌ലൈനിന്റെ ഉദ്ഘാടനം 2009 സെപ്റ്റംബർ 9ന്‌ നിർ‌വ്വഹിക്കപ്പെടുകയും സെപ്റ്റംബർ 10, വൈകീട്ട് 6 മണിമുതൽ യാത്രക്കാർക്കായി സേവനം ആരംഭിക്കുകയും ചെയ്തു.. 52.1 കിലോമീറ്റർ ദൂരമാണ് റെഡ്‌ലൈനിനുള്ളത്.

## സ്റ്റേഷനുകൾ
right|thumb|350px|റാഷിദിയ്യയിലെ സ്റ്റേഷൻ 

### റെഡ് ലൈൻ
റെഡ് ലൈനിലെ സ്റ്റേഷനുകൾ ഇവയാണ്. 

# (11) അൽ റാഷിദിയ (Depot)
# (12) എമിറേറ്റ്സ് എയർലൈൻസ് സ്റ്റേഷൻ
# (13) എയർപ്പോർട്ട് ടെർമിനൽ 3 - എമിറേറ്റ്സ് ഫ്ലൈറ്റുകൾക്ക്
# (14) എയർപ്പോർട്ട് ടെർമിനൽ 1 - മറ്റ് ഫ്ലൈറ്റുകൾക്ക് 
# (15) ജിജികൊ GGICO @ അൽ ഗാർഹോഡ്
# (16) ദെയ്റ സിറ്റി സെൻറർ 
# (17) അൽ റിഗാ 
# (18) യൂണിയൻ സ്ക്വയർ  (Interchange, connecting with Green Line)
# (19) ബർജുമാൻ (Interchange, connecting with Green Line)
# (20) എ ഡീ സി ബി @ അൽ കരാമ 
# (21) അൽ ജാഫിലിയ 
# (22) വേൾഡ് ട്രേഡ് സെൻറർ സ്റ്റേഷൻ
# (23) എമിറേറ്റ്സ് ടവേഴ്സ് സ്റ്റേഷൻ
# (24) ഫിനാൻഷ്യൽ സെൻറർ സ്റ്റേഷൻ
# (26) ബുർജ്ജ് ഖലീഫ / ദുബായ് മാൾ സ്റ്റേഷൻ
# (29) ബിസിനസ് ബേ സ്റ്റേഷൻ
# (30) നൂർ ഇസ്ലാമിക് ബാങ്ക് സ്റ്റേഷൻ(അൽ ക്വോസ്)
# (31) ഫസ്റ്റ് ഗൾഫ് ബാങ്ക് സ്റ്റേഷൻ
# (32) മാൾ ഓഫ് ദ് എമിറേറ്റ്സ് സ്റ്റേഷൻ
# (33) ഷറഫ് DG സ്റ്റേഷൻ
# (34) ദുബായ് ഇൻറർനെറ്റ് സിറ്റി സ്റ്റേഷൻ — future interchange to Palm Jumeirah Monorail
# (35) നഖീൽ സ്റ്റേഷൻ
# (36) ദുബായ് മറൈന സ്റ്റേഷൻ
# (37) Jumeirah Lake Towers സ്റ്റേഷൻ
# (38) നഖീൽ ഹാർബർ and ടവേഴ്സ് സ്റ്റേഷൻ
# (39) Ibn Battuta സ്റ്റേഷൻ
# (40) എനർജി സ്റ്റേഷൻ
# (41) ധനൂബ്
# (42) ജബൽ അലി / Jafza Station

### ഗ്രീൻ ലൈൻ

# (11) ഇത്തിസലാത്ത്
# (12) അൽ ഗിസൈസ്
# (13) എയർപോർട്ട് ഫ്രീ സോൺ
# (14) അൽ നാധ
# (15) സ്റ്റേഡിയം
# (16) അൽ കിയാധ
# (17) അബു ഹൈൽ 
# (18) അബു ബക്കർ അൽ സിദ്ദിക്ക്
# (19) സലാഹുദ്ദീൻ
# (20) ഇത്തിഹാദ് / യൂണിയൻ ( റെഡ് ലൈൻ - 18 )
# (21) ബനിയാസ്
# (22) പാം ദൈര
# (23) അൽ റാസ്
# (24) അൽ ഗുബൈബ
# (25) അൽ ഫാഹിധി
# (26) ബുർജുമാൻ ( റെഡ് ലൈൻ - 19)
# (27) ഔദ് മേത്ത
# (28) ഹെൽത്ത് കെയർ സിറ്റി
# (29‌) ജധ്ധാഫ്
# (30) ക്രീക്ക്

## അവലംബം


വർഗ്ഗം:മെട്രോ റെയിൽ പാതകൾ
ഉഹ്‌ദ് യുദ്ധം

ഉഹ്ദ് യുദ്ധം (Arabic: غزوة أحد‎ Ġazwat ‘Uḥud) ക്രി.വ.625 മാർച്ച് 19ന് (ഹിജ്റ 3ആം വർഷം ശവ്വാൽ 3ന്) പ്രവാചകൻ മുഹമ്മദിന്റെ  ﷺ നേതൃത്വത്തിൽ മദീനയിലെ മുസ്ലിം സമൂഹവും അബുസുഫിയാനിന്റെ നേതൃത്വത്തിൽ മക്കയിലെ ഖുറൈഷികളും തമ്മിൽ നടന്ന യുദ്ധമാണ്.

## പശ്ചാത്തലം
ക്രി.വ.613 പ്രവാചകൻ മുഹമ്മദ് മക്കയിൽ ഇസ്ലാമിക പ്രബോധനവുമയി രംഗത്തിറങ്ങിയതു മുതൽ മക്കയിലെ സമൂഹം അദ്ദേഹത്തെ പലവിധത്തിലും ഉപദ്രവിച്ചു പോന്നു. മക്കയിൽ അദ്ദേഹത്തിന് വളരേകുറച്ച് അനുയായികളെയെ ലഭിച്ചുള്ളു. അക്രമം അതിന്റെ മൂർദ്ധന്യത്തിലെത്തിയപ്പോൾ യസ്രിബ്(മദീന)വാസികളുടെ ക്ഷണപ്രകാരം മുഹമ്മദും അനുയായികളും അങ്ങോട്ടു പാലായനം ചെയ്തു. മദീനയിൽ പ്രവാചകൻ ഒരു ഇസ്ലാമിക സമൂഹം പടുതുയർത്തി. മദീനയെ നശിപ്പിക്കാൻ വൻയുദ്ധസന്നാഹവുമായി എത്തിയ മക്കക്കാരെ ബദ്റിൽ വച്ച് നാമമാത്ര മുസ്ലിംകൾ പരാജയപ്പെടുത്തി. ഇതിനു പ്രതികാരമായി അടുത്തവർഷം മക്കക്കാർ നടത്തിയ നീക്കമാണ് ഉഹ്ദ് യുദ്ധത്തിൽ കലാശിച്ചത്.
## യുദ്ധം
300px|thumb|യുദ്ധ ഭൂപടം, മക്കക്കാരുടെയും മുസ്ലിംകളുടേയും തമ്പുകൾ കാണാം.

ഹിജ് റ വർഷം 3 ശവ്വാൽ മാസം മക്കക്കാർ അബു സുഫ് യാന്റെ നേതൃത്വത്തിൽ 3000 കാലാൾപടയും 200 അശ്വഭടന്മാരും അടങ്ങുന്ന സൈന്യവുമായി മദീനയെ ലക്ഷ്യമാക്കി നീങ്ങി.മദീനയുടെ പ്രാന്തപ്രദേശമായ ഉഹ്ദ് മലയടിവാരത്തിൽ 1000 കലാൾപടയടങ്ങുന്ന പ്രവാചകസൈന്യം മക്കക്കാരെ പ്രതീക്ഷിച്ചു നിലയുറപ്പിച്ചു.പിന്നിൽ നിന്നുള്ള ആക്രമണം തടയാനായി കുറച്ചു അമ്പെയ്ത്തുകാരെ പ്രവാചകൻ ഉഹ്ദ് മലയുടെ മുകളിൽ വിന്യസിച്ചു,എന്തു സംഭവിച്ചാലും താഴെയിറങ്ങരുതെന്ന് കല്പ്പിക്കുകയും ചെയ്തു. ശവ്വാൽ 3ന് യുദ്ധം ആരംഭിച്ചു. തുടക്കത്തിൽ മുസ്ലിംകൾക്കായിരുന്നു വിജയം.ഖുറൈഷികൾ പിൻവാങ്ങിത്തുടങ്ങി.മലമുകളിൽ നിലയുറപ്പിച്ച അമ്പെയ്ത്തുകാരിൽ ഭൂരിഭാഗവും യുദ്ധമുതൽ സംഭരിക്കാനായി പ്രവാചകകല്പ്പന ധിക്കരിച്ച് താഴെ ഇറങ്ങി.ഇതു കണ്ട ഖുറൈഷി പടനായകൻ ഖാലിദ് ബിൻ വലീദ് മക്കക്കരെയും കൂട്ടി ഉഹ്ദ് മലയുടെ പിന്നിലൂടെ കറങ്ങി വന്ന് മുസ്ലിംകളെ പിന്നിൽ നിന്ന് ആക്രമിച്ചു.അപ്രതീക്ഷിത ആക്രമണത്തിൽ മുസ്ലിം സൈന്യം ഛിന്നഭിന്നമായി.മുസ്ലിം നാകയകൻ ഹംസ ബിൻ താലിബ് വധിക്കപ്പെടുകയും,പ്രവാചകന് പരിക്കേൽക്കുകയും ചെയ്തു.പ്രവാചകൻ വധിക്കപ്പെട്ടു എന്നുള്ള കിംവദന്തിയും പരന്നു.പിന്നീട് മുസ്ലിംകൾ ഖുറൈഷികളെ തുരത്തിയെങ്കിലും മുസ്ലിംകൾക്ക് കനത്ത നഷ്ടമുണ്ടായി.70ഓളം മുസ്ലിംകൾ ഈ യുദ്ധത്തിൽ വധിക്കപ്പെട്ടു.

## യുദ്ധാനന്തരം
യുദ്ധത്തിൽ കൊല്ലപ്പെട്ട മുസ്ലിംകളെ പ്രവാചകൻ യുദ്ധഭൂമിയിൽ തന്നെ കബറടക്കി.തുടർന്ന് ഒരു ചെറുസംഘത്തെ മക്കക്കാരുടെ പിന്നിൽ അയച്ചു.മക്കക്കാരെ മദീനപ്രദേശത്തു നിന്നു കഴിവതും വേഗം അകറ്റാൻ സമ്മർദ്ദം ചെലുത്താൻ വേണ്ടിയായിരുന്നു ഇത്.

## അവലംബം

## ഇതുകൂടി കാണുക
ബദ്ർ യുദ്ധം
യമാമ യുദ്ധം
വർഗ്ഗം:യുദ്ധങ്ങൾ
കൊക്കാത്തോട്

പത്തനംതിട്ട ജില്ലയിലെ കോന്നി താലൂക്കിൽ അരുവാപ്പുലം പഞ്ചായത്തിലെ ഒരു മലയോരഗ്രാമമാണ്‌ കൊക്കാത്തോട്. വനമേഖലയായ ഈ പ്രദേശത്തേക്ക് കോന്നിയിൽ നിന്ന്  കല്ലേലി, ഒരേക്കർ, അള്ളുങ്കൽ വഴി എത്തിച്ചേരാം. ഇതിനു പുറമേ കുമ്മണ്ണൂർ വനമേഖല വഴിയും കൊക്കാത്തോട്ടിലെത്താം. മലവേടന്മാർ അധിവസിക്കുന്ന ആദിവാസി ഗ്രാമങ്ങളും കൊക്കാത്തോട്ടിൽ കാണുവാൻ സാധിക്കും. ഏതാണ്ട് 50 വർഷങ്ങൾക്കു മുൻപ് ഇന്ത്യൻ കരസേനയിൽ നിന്നും പിരിഞ്ഞു പോന്ന 33 സൈനികർക്ക് അധിവസിക്കാൻ അഞ്ചേക്കർ ഭൂമി വീതം ഭാരതസർക്കാർ പതിച്ചു നൽകിയതിനെത്തുടർന്നാണ് ഈ മേഖലയിൽ ആധുനികജനവാസം ആരംഭിക്കുന്നത്.

## അടിസ്ഥാനസൗകര്യങ്ങൾ
ഇവിടത്തെ യാത്രാസൗകര്യങ്ങളുടെ കാര്യത്തിൽ ഈ വനമേഖല ഇന്നും വളരെ പിന്നാക്കമാണ്. ആദ്യകാലങ്ങളിൽ കല്ലേലിയിൽ നിന്നും നദി കടന്നാണ് കൊക്കാത്തോട്ടിലേക്ക് സഞ്ചരിച്ചിരുന്നത്. അന്ന് വർഷകാലങ്ങളിൽ നദി കടന്നുള്ള യാത്ര ദുഷ്കരമായിരുന്നു. ഇക്കാലയളവിൽ കൊക്കാത്തോട് ഏറെക്കുറെ ഒറ്റപ്പെട്ട അവസ്ഥയിലുമാവും. ദുഷ്കരമായ പാതയിലൂടെ എത്താൻ ജീപ്പ് സർവീസ് മാത്രമായിരുന്നു അക്കാലത്ത് ആശ്രയം. 2008 സെപ്റ്റംബറിൽ ഇവിടെ പാലം പണി പൂർത്തിയായി. ഇന്ന് കിഴക്ക് കൊക്കാത്തോട് കഴിഞ്ഞ് കോട്ടാമ്പാറ വരെ സ്വകാര്യബസുകൾ സേവനം നടത്തുന്നുണ്ട്. പത്തനംതിട്ടയിൽ നിന്ന് കൊക്കാത്തോട് എസ്.എൻ.ഡി.പി. ജംക്ഷൻ വരെ കെ.എസ്.ആർ.ടി.സി. ബസും സർവീസ് നടത്തുന്നുണ്ട്.

ടെലിഫോൺ സൗകര്യവും ഇവിടെയെത്തിയിട്ട് അധികനാൾ ആയിട്ടില്ല. 2008-ലാണ് ബി.എസ്.എൻ.എൽ. സേവനം കൊക്കാത്തോടിൽ ആരംഭിച്ചത്. 2009 മാർച്ചിൽ ഐഡിയ, വൊഡാഫോൺ എന്നീ സ്വകാര്യ സെല്ലുലാർ ഫോൺ സേവനങ്ങളും ഇവിടെ ലഭ്യമായി.

വൈദ്യുതിയുടെ കാര്യത്തിലും കൊക്കാത്തോട് വളരെ പിന്നാക്കം നിൽക്കുന്ന ഒരു പ്രദേശമാണ്. ഇവിടെ വളരെക്കുറച്ചു വീടുകൾ മാത്രമേ ഇതുവരെ വൈദ്യുതീകരിക്കപ്പെട്ടിട്ടുള്ളൂ. 3000-ത്തോളം കുടുംബങ്ങൾ ആശ്രയിക്കുന്ന സർക്കാർ ആശുപത്രിയിൽ ഇതുവരെ വൈദ്യുതി എത്തിച്ചേർന്നിട്ടില്ല.

കൊക്കാത്തോടിലേക്കുള്ള വഴിയിൽ അള്ളുങ്കൽ പ്രദേശത്ത് ഇരുവശങ്ങളിലുമായി രണ്ടു മലകൾ സ്ഥിതിചെയ്യുന്നുണ്ട്. കാട്ടാത്തിപ്പാറ, ഒളക്കചാണ്ടിപ്പാറ എന്നിവയാണ് ഈ മലകൾ.

## സ്ഥാപനങ്ങൾ
* ഗവ.എച്ച്.എസ്. കൊക്കാത്തോട്

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കലപ്പ

thumb|300px|കലപ്പ
കൃഷിയിൽ വിത്ത് വിതക്കുന്നതിനോ നടുന്നതിനോ  മുമ്പായി മണ്ണ് ഇളക്കിമറിച്ച് അയവുവരുത്തി തയ്യാറാക്കുന്നതിന് ഉപയോഗിക്കുന്ന ഒരു കാർഷിക  ഉപകരണമാണ് **കലപ്പ**. കലപ്പ ഉപയോഗിച്ച് മണ്ണ് ഇളക്കിമറിക്കുന്ന പ്രക്രിയയെ **ഉഴവ്** അല്ലെങ്കിൽ **ചാലു കീറൽ** എന്നു പറയുന്നു. മേൽമണ്ണ് ഇളക്കി പോഷകങ്ങൾ മുകളിലേക്ക് കൊണ്ടുവരുന്നതിനും മുൻ വിളയിറക്കലിലെ അവശിഷ്ടങ്ങളും കളകളും മണ്ണിനടിയിലേക്ക് പോകുന്നതിനുമാണ് മണ്ണ് ഉഴുകുന്നത്. കൂടാതെ മണ്ണിലെ വായുസഞ്ചാരം കൂടുന്നതിനും അതുവഴി മണ്ണിൽ ഈർപ്പം തങ്ങിനിൽക്കുന്നതിനും ഇത് സഹായിക്കുന്നു. കലപ്പയുടെ ഉപയോഗം കൃഷിയുടെ ചരിത്രത്തിലെ വളരെ പ്രധാനപ്പെട്ട പുരോഗതികളിലൊന്നാണ്. തുടക്കത്തിൽ മനുഷ്യരാണ് കലപ്പ വലിച്ചിരുന്നത്. മൃഗങ്ങളുടെ ഉപയോഗം കൂടുതൽ കാര്യക്ഷമമായതിനാൽ പരമ്പരാഗതമായി കാളകളും കുതിരകളും കോവർകഴുതകളും കലപ്പകൾ വലിച്ചു. വ്യവസായവൽക്കൃത രാജ്യങ്ങളിൽ ആവിയന്ത്രം നിലമുഴലിന് ഉപയോഗിച്ചുതുടങ്ങി എന്നാൽ ആധുനിക കലപ്പകൾ ട്രാക്ടറുകളാണ് വലിക്കുന്നത്. ജീവിത രീതിയുടെ പ്രത്യേകത കൊണ്ട് മണ്ണിൽ സൂക്ഷ്മ രൂപത്തിൽ ഇതേ  ഗുണം ചെയ്യുന്ന മണ്ണിര "പ്രകൃതിയുടെ കലപ്പ" എന്നറിയപ്പെടുന്നു.

കലപ്പ ഉപയോഗിച്ച് മുറിക്കുന്ന കിടങ്ങുകളെ ചാലുകൾ എന്ന് വിളിക്കുന്നു. ആധുനിക ഉപയോഗത്തിൽ, ഉഴുതുമറിച്ച നിലം സാധാരണയായി ഉണങ്ങാൻ വിടുകയും പിന്നീട് നടുന്നതിന് മുമ്പ് കൊത്തിയെടുക്കുകയും ചെയ്യുന്നു. മണ്ണ് ഉഴുതുമറിച്ച് കൃഷി ചെയ്യുന്നത് മുകളിലെ 12 മുതൽ 25 സെന്റീമീറ്റർ (5 മുതൽ 10 ഇഞ്ച്) പാളി മണ്ണിന്റെ അളവ് തുല്യമാക്കുന്നു, അവിടെയാണ് മിക്ക സസ്യ പോഷക വേരുകളും വളരുന്നത്. 1930-കളിൽ ഓസ്‌ട്രേലിയയിൽ പഴത്തോട്ടങ്ങളുടെ സ്ട്രിപ്പുകൾ ഉഴുതുമറിക്കുന്നതിനുള്ള ശ്രദ്ധേയമായ കണ്ടുപിടുത്തമായിരുന്നു പെറ്റി പ്ലോവ്.

ഒരു കലപ്പയിൽ മരം, ഇരുമ്പ് അല്ലെങ്കിൽ സ്റ്റീൽ ഫ്രെയിമും മണ്ണ് മുറിച്ച് അയവുവരുത്തുന്നതിന് ഒരു ബ്ലേഡും ഘടിപ്പിച്ചിരിക്കും. ചരിത്രത്തിന്റെ ഭൂരിഭാഗവും കൃഷിക്ക് ഇത് അടിസ്ഥാനപരമായിരുന്നു. ആദ്യകാല കലപ്പകൾക്ക് ചക്രങ്ങളില്ലായിരുന്നു; അത്തരമൊരു കലപ്പ റോമാക്കാർക്കിടയിൽ അരട്രം എന്നാണ് അറിയപ്പെട്ടിരുന്നത്. റോമൻ കാലഘട്ടത്തിലാണ് കെൽറ്റിക് ജനത ആദ്യമായി ചക്ര കലപ്പകൾ ഉപയോഗിക്കാൻ തുടങ്ങിയത്.

## ചിത്രശാല

File:100 Mark 1908 back 01 09.jpg|1908-ൽ പുറത്തിറങ്ങിയ 100 മാർക്ക് ബാങ്ക് നോട്ടിന്റെ പിൻവശം.
File:10 lire 1975 O.jpg|1975 ലെ ഇറ്റാലിയൻ ലിറ നാണയത്തിലെ കലപ്പയുടെ ചിത്രീകരണം.
File:Robert Burns statue, Schenley Park, Pittsburgh - 1.jpg|റോബർട്ട് ബേൺസ് പ്രതിമ, ഷെൻലി പാർക്ക്, പിറ്റ്സ്ബർഗ്.
File:Copenhagen statue of Gefion.jpg|കോപ്പൻഹേഗനിലെ ജെഫിയോൺ ജലധാര
File:Henry Herbert La Thangue - The Last Furrow 1895.jpg|ഹെൻറി ഹെർബർട്ട് ലാ താങ്ഗുവിന്റെ, *ദി ലാസ്റ്റ് ഫറോ* (1895) എന്ന ചിത്രം
File:Rosa Bonheur - Ploughing in Nevers - Google Art Project.jpg|റോസ ബോൺഹൂറിന്റെ *[[Ploughing in the Nivernais]]* (1849)  എന്ന ചിത്രം.


വർഗ്ഗം:കാർഷികോപകരണങ്ങൾ
വർഗ്ഗം:പഴയകാല കാർഷിക ഉപകരണങ്ങൾ
Nanchinadu: Harbinger of Rice and Plough Culture in the Ancient World എന്ന ഗ്രന്ഥം കലപ്പയുടെയും നെൽകൃഷിയുടെയും ആരംഭത്തെ കുറിച്ച് പ്രദിപാദിദിക്കുന്നു.
വിക്രം സാരാഭായ് ബഹിരാകാശ കേന്ദ്രം

**വിക്രം സാരാഭായി ബഹിരാകാശ കേന്ദ്രം** (**വി എസ് എസ് സി**), ഭാരതീയ ബഹിരാകാശ ഗവേഷണ സംഘടനയുടെ (ഐ എസ് ആർ ഒ) പ്രമുഖ ബഹിരാകാശ ഗവേഷണ കേന്ദ്രമാണ്. ഇന്ത്യയുടെ ഉപഗ്രഹ പദ്ധതികൾക്കായി റോക്കറ്റുകളും, കൃത്രിമോപഗ്രഹങ്ങളും വിക്ഷേപിക്കുക എന്ന ഉദ്ദ്യേശത്തോടെയാണിതു സ്ഥാപിച്ചത്. തിരുവനന്തപുരത്താണ്‌‌ ഈ സ്ഥാപനം സ്ഥിതി ചെയ്യുന്നത്. ബഹിരാകാശ വാഹനങ്ങളുടെ നിർമ്മാണം, അനുബന്ധ സാങ്കേതിക വിദ്യയുടെ ഗവേഷണം തുടങ്ങിയവയാണ് വി എസ്‌ എസ്‌ സി യുടെ പ്രധാന പ്രവർത്തന മേഖലകൾ.

തുമ്പ റോക്കറ്റ് വിക്ഷേപണ കേന്ദ്രം എന്ന നിലയിൽ 1962-ൽ ആണ്‌ ഇതു സ്ഥാപിതമായത്. പിന്നീട് ഇന്ത്യൻ ബഹിരാകാശ പദ്ധതിയുടെ പിതാവായ വിക്രം സാരാഭായുടെ ഓർമ്മക്കായി വിക്രം സാരാഭായി ബഹിരാകാശ കേന്ദ്രം എന്നു പുനർനാമകരണം ചെയ്തു.

## ചരിത്രം
1962 -ൽ ഇന്ത്യൻ നാഷണൽ കമ്മിറ്റി ഫോർ സ്പേസ് റിസർച്ച് (INCOSPAR)പ്രവർത്തനമാരംഭിച്ചതിന്റെ ഭാഗമായി ഭൂമിയുടെ കാന്തികഭൂമധ്യരേഖക്ക് സമീപമുള്ള തുമ്പയിൽ ഇക്വറ്റേറിയൽ റോക്കറ്റ് ലോഞ്ചിങ്ങ് സ്റ്റേഷൻ ആരംഭിച്ചു. 1963 നവംബർ 21 ന് **[[നൈക്ക് അപ്പാച്ചെ]]** എന്ന റോക്കറ്റ് തുമ്പയിൽ നിന്നും വിക്ഷേപിച്ചു. 1965 ൽ ഇവിടെ സ്പേസ് സയൻസ് ആൻഡ് ടെക്നോളജി സെന്റെർ സ്ഥാപിച്ചു. 1968 ഫെബ്രുവരി 2 ന് തുമ്പ റോക്കറ്റ് വിക്ഷേപണ കേന്ദ്രത്തെ ഐക്യരാഷ്ട്ര സംഘടനക്ക് സമർപ്പിച്ചു.

## അവലംബം

*Interview with director Ramakrishnan on astrotalkuk.org recorded in August 2013 

വർഗ്ഗം:ഇന്ത്യയുടെ ബഹിരാകാശപദ്ധതികൾ
വർഗ്ഗം:തിരുവനന്തപുരത്തെ കെട്ടിടങ്ങളും നിർമ്മിതികളും
വർഗ്ഗം:വിക്രം സാരാഭായ് ബഹിരാകാശ കേന്ദ്രം
കമ്പകം

ഇന്ത്യയിലെ സവിശേഷ കാലാവസ്ഥയിൽ വളരുന്ന ഡിപ്‌റ്റെറോകാർപാസിയ കുടും‌ബത്തിൽ പെട്ട മരമാണ് **കമ്പകം** (ശാസ്ത്രീയ നാമം:Hopea ponga). പൊങ്ങ എന്ന പേരിലും സാധാരണ അറിയപ്പെടുന്നു. ഈർപ്പമുള്ള നിത്യഹരിത വനങ്ങളിലാണ് ഇത് വളരുന്നത്.

സമുദ്രനിരപ്പിൽ നിന്നും 900  മീറ്റർ വരെ ഉയരമുള്ള പ്രദേശത്തു വളരുന്ന ഇവ ഉപമേലാപ്പ്‌ മരങ്ങളാണ്. ഈ മരങ്ങൾ പശ്ചിമഘട്ടത്തിന്റെ തെക്കു ഭാഗത്തും മധ്യഭാഗത്തും കണ്ടു വരുന്നു.  ഇതിന്റെ തടി ആനക്കൂടുകൾ പോലെയുള്ള കട്ടിയുള്ള ചട്ടക്കൂടുകൾ നിർമ്മിക്കാൻ ഉപയോഗിക്കുന്നുണ്ട്. പ്രധാനമായി നദീതീരങ്ങളിൽ കണുന്നു.

## പ്രകൃതം
### തടി(തണ്ട്)
18 മീറ്റർ വരെ ഉയരത്തിൽ വളരുന്ന മരങ്ങളാണിത് ‍. അടർന്ന്‌ പോകുന്നതും നേർത്തതും മിനുസമാർന്നതുമായ പുറംതൊലിയും സാധാരണയായി തൂങ്ങി നിൽക്കുന്നതും ഉരുണ്ടതും കനത്ത രോമാവൃതവുമായ ഉപശാഖകളും ഇതിന്റെ സവിശേഷതകളാണ്.

### ഇലകൾ
മൃദുലമായ ഇലകൾ അടുത്തതിനടുത്ത, സർപ്പിളക്രമത്തിലാണ്‌. അനുപർണ്ണങ്ങൾ എളുപ്പം കൊഴിഞ്ഞ്‌ വീഴുന്നതാണ്‌; 1.3 സെ.മീ നീളമുളള ദൃഢമായ ഇലഞെട്ട്‌ ഉരുണ്ടതും കനത്തിൽ വെളുത്ത രോമങ്ങൾ നിറഞ്ഞതുമാണ്. പത്രഫലകത്തിന് 11 സെ.മീ മുതൽ 31 സെ.മീ വരെ നീളവും 2.5 സെ.മീ മുതൽ 7.5 സെ.മീ വരെ വീതിയുമുണ്ട്‌. ആകൃതി വീതികുറഞ്ഞ ആയതാകാരം തൊട്ട്‌ ആയതാകാരം വരെയും, പത്രാഗ്രം മുനപ്പില്ലാത്ത നിശിതാഗ്രമോ ദീർഘാഗ്രമോ ആണ്‌. ചിലപ്പോഴൊക്കെ വൃത്താകാരത്തിലുമാണ്‌. പത്രാധാരം വൃത്താകാരമോ ഉപഹൃദയാകാരമോ ആണ്‌. കടലാസ്‌ പോലത്തെയോ ഉപചർമ്മിലമോ ആയ പ്രകൃതം. സാവധാനം വളഞ്ഞുപോകുന്ന, 7 മുതൽ 12 വരെ ജോഡി ദ്വീതീയ ഞരമ്പുകൾ. തൃതീയ ഞരമ്പുകൾ ജാലിത-പെർകറന്റ്‌ വിധത്തിലാണ്.

### പൂവ്
അഞ്ചിതളുകളുള്ള സുഗന്ധമുള്ള വെളുത്ത പൂക്കൾ കുലകളായി കാണപ്പെടുന്നു.

### കായ്
കമ്പകത്തിന്റെ കായ ഒറ്റ വിത്തുളളതും ചെറുതും വലുതുമായ വീർത്ത വിദളങ്ങളോടു കൂടിയതുമാണ്‌.

## മറ്റു പേരുകൾ
പൊങ്ങ്, ഇലപ്പൊങ്ങ്, എയ്യകം, ഇരുമ്പകം, നായുരുപ്പ്, നായ്‌ത്തമ്പകം, നടുവേലിപ്പൊങ്ങ്.


file: Hopea Ponga 08.JPG
file: Hopea Ponga 09.JPG
file: Hopea Ponga 11.JPG
file: Hopea Ponga 12.JPG
file: Hopea Ponga 13.JPG


=അവലംബം=


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.biotik.org/india/species/h/hopepong/hopepong_en.html 
* 
* 

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഇന്ത്യയിലെ വൃക്ഷങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഡിപ്റ്ററോകാർപേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പ്രകാശ് രാജ്

മികച്ച അഭിനയത്തിനുള്ള ദേശീയ ചലച്ചിത്രപുരസ്കാരം ലഭിച്ചിട്ടുള്ള ഒരു ഇന്ത്യൻ ചലച്ചിത്രനടനും, നിർ‍മ്മാതാവുമാണ് **പ്രകാശ് രാജ്**(തുളു: ಪ್ರಕಾಶ್ ರೈ) (ജനനം - 1965). കന്നട, തമിഴ്, മലയാളം, തെലുഗു എന്നീ ഭാഷാചിത്രങ്ങളിൽ അഭിനയിച്ചിട്ടുള്ള പ്രകാശ് രാജിന് ആദ്യമായി ദേശീയ ചലച്ചിത്രപുരസ്കാരം ലഭിക്കുന്നത് ഇരുവർ എന്ന തമിഴ് ചലച്ചിത്രത്തിലൂടെയാണ്. മികച്ച സഹനടനുള്ള ദേശീയപുരസ്കാരമാണ് 1998-ൽ ഈ ചിത്രത്തിലൂടെ ഇദ്ദേഹത്തിന് ലഭിച്ചത്. പിന്നീട് 2009-ൽ മികച്ച നടനുള്ള ദേശീയപുരസ്കാരം പ്രകാശ് രാജിന് ലഭിക്കുകയുണ്ടായി. പ്രശസ്ത സംവിധായകൻ പ്രിയദർശൻ സംവിധാനം ചെയ്ത കാഞ്ചീവരം എന്ന തമിഴ് ചലച്ചിത്രത്തിലൂടെയാണ് ഈ അംഗീകാരം പ്രകാശ് രാജിനെ തേടിയെത്തിയത്.

## വ്യക്തിജീവിതം
മംഗലാപുരം ആണ് പ്രകാശ് രാജിന്റെ സ്വദേശം. തമിഴ് സിനിമകളിലും തെലുഗു സിനിമകളിലുമുള്ള തിരക്ക് മൂലം അദ്ദേഹം പിന്നീട് ചെന്നെയിലേയ്ക്ക് താമസം മാറ്റി. തമിഴ് ചലച്ചിത്രസം‌വിധായകനായ *കൈലാസം ബാലചന്ദ്രന്റെ* നിർദ്ദേശപ്രകാരം ഇദ്ദേഹം തന്റെ നാമമായ *പ്രകാശ് റായ്* എന്നത് പ്രകാശ് രാജ് എന്ന് മാറ്റുകയായിരുന്നു.

ബാംഗ്ലൂരിലുള്ള സെയിന്റ് ജോസഫ് ഹൈസ്കൂളിലാണ് പ്രകാശ് റായ് തന്റെ സ്കൂൾ വിദ്യാഭ്യാസം പൂർത്തിയാക്കിയത്. 1982-ൽ ഇദ്ദേഹത്തിന്റെ രാഷ്ട്രപതിയുടെ സ്കൗട്ട് അവാർഡ് ലഭിച്ചിരുന്നു. സ്കൂൾ പഠനത്തിനുശേഷം ഇദ്ദേഹം ബാംഗ്ലൂർ ബ്രിഗേഡ് റോഡിലുള്ള സെയിന്റ് ജോസഫ് കോളേജ് ഓഫ് കൊമേർസ് എന്ന കോളേജിൽ പഠനം തുടർന്നു.

## പുരസ്കാരങ്ങൾ
* 1998 - **ഇരുവർ** എന്ന സിനിമയിലെ കഥാപാത്രത്തിന് കച്ച സഹനടനുള്ള ദേശീയ അവാർഡ്. 
* 2003 - 2003 ദേശീയ അവാർഡിൽ **സ്പെഷൽ ജൂറി പരാമർശം**. "The Special Jury award (instituted for the first time it is said) goes to Prakash Raj for doing a commendable job in the 12 films (in Tamil, Telugu and Kannada) he had worked in, in the past one year".  
* 2007 - **കാഞ്ചീവരം** എന്ന സിനിമയിലെ അഭിനയത്തിന് മികച്ച നടനുള്ള ദേശീയപുരസ്കാരം.

## അവലംബം


## പുറത്തേയ്ക്കുള്ള കണ്ണികൾ

വർഗ്ഗം:1965-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തെലുഗു ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:കന്നഡചലച്ചിത്ര നടന്മാർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
കുമ്പഴ

പത്തനംതിട്ട നഗരത്തിന്റെ പ്രവേശന കവാടം എന്നാണ് കുമ്പഴ അറിയപ്പെടുന്നത്. കുമ്പഴയുടെ വ്യാപാര വാണിജ്യ പാരമ്പര്യത്തിന് പത്തനംതിട്ട ജില്ലയേക്കാൾ പഴക്കമുണ്ട്. അച്ചൻകോവിലാറിന്റെ തീരത്താണ് കുമ്പഴ സ്ഥിതി ചെയ്യുന്നത്. പത്തനംതിട്ടയിൽ നിന്നും 3 കി മീ ദൂരത്താണ്. ഈ കവല പ്രധാനപ്പെട്ട രണ്ട് സംസ്ഥാന പാതകൾ ഒന്നിക്കുന്ന സ്ഥലമാണ്, ടി. കെ റോഡ് (SH 7) പ്രധാന ഈസ്റ്റേൺ ഹൈവെ(SH 8) (പുനലൂർ‍, പത്തനംതിട്ട, മൂവാറ്റുപുഴ സംസ്ഥാന പാത).
മലയാലപ്പുഴ ദേവീക്ഷേത്രത്തിലേക്ക് പോകുന്നതിനുള്ള് പ്രധാന പാത ഇവിടെനിന്നാണ് ആരംഭിക്കുന്നത്.

## അവലംബം

വർഗ്ഗം:പത്തനംതിട്ട ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ